
Simlai 1 

INDAWNG CHA 

Kaipau 

(Kaipau hih 1940 kum in Thingkeu khua’h piang a hi. Ama hih Vaiphei 
chawndan lam ah suan um tak ah hiatna nei mi a hi. 2004 kum ah 
Fishary Department, Govt of Manipur ah Joit Director na a sepna 
ah pat in a chawlnga(Retired) ta’i. ) 

Ei rnite’n da ni leh kipak ni’h insung kin ah vaihawmna chuleh 
sep leh bawl ah maw puakna ei nei piak ding ah guat leh tel chuam 
i neiteu hih ‘Indawng Cha’ a hiu hi. Indawng chate hih, a tangpi in a 
mawpuaknau dungzui in mi pali guat a hi seku hi. Amau haw chuh a 
hi leh - (i) Unaupa/Becha, (ii) Zawl, (iii) Chanupi leh (iv) 
Chanuneu, ti ah hiat a hiu hi. 

A hi’n lah, a panna minu hih le, mun chuam chuam ah min 
vua dan chuam chuam le a um hi. Ti umzia chuh, ‘Unaupa’ chuh mi 
dang in ‘Bechalian’ a hi loleh ‘Bechabul’ ti’n le a ko seku’i. Zia gual 
ma ah chun, ‘Chanupi’ bang le ‘Tuchalian’/ ‘Tuchabul’ ti pawl le a 
kiurn hi. Chun, vantang in ‘ZawT ti ah a ko penu hih le, ‘Bechaneu’ 
ti pawl a um zelu hi. 

Zia ban ah hin, guat ah pang lo chanu lam deu haw zosia le 
a kul dungzui in ‘Chanuval’ ti min vua in sep leh bawlna’n a pang 
seku a hi. Indawngcha Siamdan: I chawndan in, insung ah chapa 
masa pen in a pa Indawngchate a ngansia sawn pek di a hi ziak in, 

ama a ding chuh a kiguat ngai pua’i. A dangte a ding a hi leh, masang 
lai in pi leh pute’n naulaidawm vak ni a h’em, a hi loleh min phuak ni 
vel phat leh amau Indawngcha dingte a siam piak ngai seku a hi. 

Zia gual ah khatvei kisiam ‘Indawngcha’ hih mi tarn tak a 
khang a khang in a kimang denu hi. I chenna khua leh tang a kibat 
laisia zia a khang a khang ah i kimatuau hih pha le a pha’n, fel le a 
fel hi. A hi’nlah, tulai ah mun chuam, gam chuam chiat ah i hung 
khawsak phatu hin, siam sa Indawngcha tamtak matthei taklo/mat 
phak taklo siam thak ngai a hung um ta a hi. 

A gam leh mite zil in, neukhat khat in Indawngcha siamdan 
leh min vua dan kibat Iona a um hi. Tulai in chuh, malai gual in neulai 
in a kisiam bek ta pua hi. A mi, ti chuh a innei dipa zi leh cha nei ah, 
in leh lo chuam siam ding bang a hung hi phat bep leh, ama 
Indawngcha ding siam guatna a kinei bep sek hi. Zia tawh bang 
guanna chuh a tangpi in, nek khawm,dawn khawmna nei zet in siam 
a hi sek hi. Insung papi a hi loleh pa chingkam deu khat a h’em in, 
holimna nei in, Indawngcha ah pang dingte chuh, a panmun dingu 
gen piak kawm in, guatna nei a hi sek hi. 

Mi taima deute chuh mun tarn tak ah, Unau a h’em, Chanupi 
a h’em ah a pang seku hi. A hi’n, mi kawikhat panna nei kei lo le a 
um kitu hi. Dan tagpi in kuale mi khat in Unau a h’em, Zawl a h’em 
ah a mat phat leh ama’n le a mangte chuh Unau a h’em, Zawl a 
h’em ah a mang thuk ngai sek hi. A hi’nlah, insung khat in Indawngcha 
a thua thua ah nei ngailo a hi ziak in, guat thak ah um le hin, ama hun 
guatte haw zosia chuh Unau/Zawl in a nei a ngai diak pua hi. 

Chenna leh sepna chuam ziak in , mi tarn tak chuh a 
Indawngchate tawh kikawm pha talo leh kimangcha pha talo a umu 
hi. Ziate haw chun, ‘Indawngcha’ thak a kisiamu a ngai ta a hi. Zia 
gual siam dite chun, a Indawngcha nei sate tawh hawi tak in kihiat 
thiam tuana nei zet in ‘Indawngcha’ dang a siam thak seku a hi. 

Indawngcha hih, cha numeite a ding ah vang siam a hi ngai 
pua’i. Cha numei pawsal nei nailote chung ah kin leh dawng thil a 
um leh a pa Indawngchate’n a sai diu a hi. 

Indawngcha lak ah a lian pen leh a thunei pen chuh Unaupa 
a hi. Insung kin leh dawng thil mawpuakna zosia ama khut ah kinga 
a hi ziak ah chun Unau ah guat ding mi chuh a inneipa chanau lam 

deu mi, ama thasang ah insung kin leh dawng ah vaihawm ding ah a 
taksan mi a hi a ngai hi. 

Unaupa hin a inneipa tawh kihiatua in, insung kin buaipi ding 
a um dungzui in a thasang in vai a hawm zel ding a hi. Zia mai chuh 
le hi lo in, a inneipa’n a hiat phak lo leh a ngaitua phak lo tiang ah le, 
thil pha zaw ding ah a hiatte chuh a bawlpi ding a hi. Insung ah 
mawpuakna chuam chuam nei Indawngcha dangte sep leh bawl ding 
zosia a vaihawm piak zel ding a hi. Indawngcha dangte in le thil 
bangkim ah ho leh dawt pen ah a nei diu a hi. Zia gual ma ah chun a 
inneipa’n le a Unaupa chuh bangkim ah thuneina pia in, a sep sak 
ding a hi’i. 

Zawl kiti hih a min um zia tak chuh gualpa, lungthim a hi 
loleh min kibatpi tina a hi.Chuti chuh kua hi ziang lehle a inneipa 
kituakpi thei ding dawl phawt guat thei a hi. Indawngcha, naupan lai 
ah guat piakte vang in pha ding ah a ginchak-chaku a mawk guat 
ziang seku a hi’i. Ahi’nlah, pitin nunglam ah guatte’n vang, a inneipa 
gual pha deu a hi loleh, ama dawidan dawng kawm in a guat seku a hi’i. 

Zawl in a sep ding chuh unaupa kithuapi a hi phawt mai hi. A 
hi’n, bang a h’em ti ah Unaupa umlona ah a thasang in mawpuakna 
zosia a lak a ngai hi Unaupa umna ah le, Unaupa sep gual in ngansia 
a hina phawt ah a sem ding a hi’i. 

Insung Chanupi di chuh, chanute lam ah mi, ti chuh a inneite 
chanu, mi dang, phung dang ah pawsal neite guat a hi seku hi. Akinai 
talua, ti chuh, a inneipa unu / naunu /chanu ti haw lawm lawm guat 
vang a pha pua hi. A ziak chuh vang siat ni bang leh, amau le insung 
mi gual gual ah a um seku in, sep leh bawl zosia in, dawi gual in 
mawpuakna a la thei sek puau hi. Zia ziak ah chun, chanu kang 
deute kiguat sek a hiu hi. 

Chanupi hin, da ni hi hen lah kipak ni hi leh, sep leh bawl 
zosia in a makai in, mawpuakna a la ding a hi’i. 

Chanuneu a hi leh, Chanupi kithuapitu pen a hi ziak in, 
ama le insung nai talua guat a pha pua’i. Chanupi gual in a gamla deu 
Chanute ah kipat guat a hi sek hi. Chanuneu hin Chanupi um Iona ah 
a tha a sang in mawpuakna a la ding a hi. Chun Chanupi umna’h, a 
kithuapitu pen in a pang ding a hi’i. 

Phung leh chang kai ah insung chanu, mi dang nam dang 

tawh kichengte haw’n le, insung kin leh dawng ni leh a kul leh 
pawimaw dungzui ah, sep leb bawl ah pan a lak seku a hi. Zia gual 
ah mawpua ding ah guat hi khel lo leule tawmngaih sua ah ei panpitu 
Chanu dangte haw chuh, ‘CHANUVAL’ ti min vua a hiu hi. 

Thi leh man chungchang ah a inneite a h’em, mi dang a 
h’em, a inneite angsung ah vui ding leh pai ding a um chun a 
Indawngchate’n puandum pakhat chiat ah a tuam dingu a hi. Amau 
lak ah a Chanupi chuh a Tuampi pen ah a pan ding a hi. Mithi kivui 
zaw a zing leh a Bechapa puihuaina nuai ah a Chanute chun 
‘Thandalnaa’ a bawl dingu a hi. Mo dawtna ah a thupi pat leh gen 
chuh a kuanlamte Bechapa gen ding a hi. Zia gual ma’h chun a 
inneilamte ah kipat dawnhuna leh thu vaithak chuh a inneilamte 
Bechapa kam ah kipat pawt ding a hi. Mo sa kithana ah man leh 
mual kigenna ah le a kuanlamte Bechapa’n a hung kuan danu leh 
man leh mual, a thil hun puakteu chuh leh a thupi cheng chuh a gen 
ah, leidal sung ah luithak thei cheng chuh a luithak ding a hi. Zia zaw 
tak chuh leh a innei lamte Bechapa ah kipat,a lak ding danu leh man 
leh mual hung kikhumte chuh phawi bang zat tiang a khit sak dingu 
leh a bat ding zatu a gen piak ah, vaithakna thu a gen ding a hi. 
Man zat, a kipia zat leh bat zat hiatpitu ding ah a inneilamte 
Indawngchate leh a kuanlamte Indawngchate’n Pangkuang a up 
khawm dingu a hi. Zia Pangkuang ah chuh sangawng bak khat chiat 
a pe dingu a hi. Zia ban ah chuh man zat ah kithil sabak tul khat chiat 
a chan dingu a hi. Zia ban kit ah chun sabak neucha-cha, man bat zat 
hiatna ah nangkual pakhat ah kithil chuh inneilamte Bechapa’n a 
kuanlamte Bechapa chuh Pangkuang ah chuh a piak ding a hi. 
Pangkuang leh sabakte chuh a inneilamte Tuchate’n a siam dingu a hi. 

Indawngchate hih sep le bawl ah, a hi loleh, thu leh la ah 
mawpuakna maibep nei a hi puau in, a hun dungzui in chan, a hi loleh 
thilpiak leh chanvo le a dawng seku a hi. Ti umzia chuh, Inneite in sa 
bang a mat phatu leh Unau in ‘Saliang’ a chang ah, Chanupi in ‘Sa¬ 
lk’ chuleh, Zawl in a ‘kawng’ a chang sek hi. Zia mai chuh le hi lo in, 
a hun leh phat zil in, Inneite ah kipat Indawngchate’n kipakna thilpiak 
chuam chuam,chanvo a dawng zelu a hi’i. 

Chun kin le dawng ah mo sathana vel ah a hi leh, Unau leh 
Zawl in ‘Samal’ khat gel, Chanupi’n ‘Saliang haplem’ khat,chun 

Chanuneu in ‘Samal khat a chan sek diu a hi. Chun sep le bawl ah 
hung kithuapi, chanu dangte haw le, sabak khat khat a h’em, a hi 
loleh samin sa sathil, ‘Chanuval sa’ ti in, Inneite in a hawm piak seku 
hi. Chuti gual ma ah chun a Indawngchate in le zia gual kipakna 
thilpiak a dawn phatu leh, zu leh bel a hi em, thingpi a hi em chawi in 
a kuan seku a hi’i. 

Indawngcha chawndan neite i hiu hih,nam lian leh khangtote 
in le pha a sak ma mau, amau in a nei lo-u ei hawn dan pha i lah nei 
khak sunu chuh a hi’i. Hi mahleh, ei mi lak tiang in le, mi kawikhat in 
a mat ding dan gual tak ah a mat thiamlo ziaku in, phatchuampi malak 
sang in, nasa tak in a buaipi khawlaw seku a hi. Inneitu kawikhat in, 
a Indawngchate, a diak ah, Unaupa,Chanupi tite thuneina neucha le 
pia lo in a min pu bep in a guat phatu leh, fellona leh buaina tarn tak 
a suak sak sek hi. Vaihawmna chuleh, sep leh bawlna ah Indawnchate 
mawpuakna a um sa um ziang maleh, a Inneite in a hun a hun ah 
thuneina a piakdaw lo-u chun, Indawngchate in fel tak ah panlak 
haksa a sau ah, a buai ma ma seku a hi. 

Zia gual ma’h chun, Inneite lam kitup in fel ma ma leule, a 
Indawngchate’n a mawpuaknau a kihiat thiam lo-u leh a buai um 
zaw diak nalai hi. Mi kawi khat kithupi sak / kiletsak deu in, a 
Indawngcha panna ngaisak bek lo in mi dang po gawi sawn nuam 
gual in a hung um phatu leh, a kin leh dawng fello mai hi ta lo in, mipi 
hung khawmte mitmu in le ipla a um talua sek a hi. Zia ziak ah chun, 
i nam chawndan i ngaisanu ah, mawpuakna i chan dungzui in, kua’n 
le pan lak chiat a pha hi. 

Indawngcha 

Glossary 

: Insung kin ah tawi leh chan dinga guatte 

Chamval 

/ Inneite thasang a sem leh bawlte. 

: Indawngchate lak ah panglo chanute. 

Kawikhat 

: Mi khen khat. 

ungsung ah 

: Et kawl na sunga / thuai huai na sunga. 

Pangkuang 

: Man leh mual hiat pi tu te’n a up khawm 

Kawnggau w sa 

uh ankuang. 

: Buchi tuding puakna ki mang kawng ah 

Saliang 

kivaw paipek neu dim sa. 

: Sa 

Samal 

: Sa a malsa / malsa. 


-DAWTNA- 


1. A nuai ah dawtnate hih dawnbut in. 

(a) Indawngcha ding ah mi bang zat guat a hi sek em? 

(aw) Kuate chuh chanuval a hi em? 

(b) Pangkuang bang tina a hi em? 

(ch) Indawngch hih chanumite dinga siam a hi em? 

(d) Zawl kiti min um zia hin in. 

2. (a) Unaupa dinmun leh a mawpuakna kimtak in hil in. 

(aw) Chanupi leh chanuneu kibatlona hilchian in. 

(b) Indawngcha ah kimang zat leh a minteu kim takin zik in. 
(ch) Chanuneu dinga insung nai talua guat a phatlo zia zik in. 

3. (a) Indawngchate chuh kuate a hiu em? A ki siam dan hun gen 

in. 

(aw) Pangkuang hilchian inla, Pangkuang ah pangte hi / bawl 
ding gen in. 

(ch) In neite lam ah kipat Indawngchate’n a dawng leh theilpiak 
leh a chan dan uh hilchian in. 

Simlai 2 

HO LEH BIAK 

Thangzadam 

(Thangzadam Vaiphei hih 1945 kum in Chawngkhawzo khua’h piang 
a hi’i. Ama hih Literature lam ah lung lut leh tawmngai pente lak ah 
pakhat a hi. Class II &VI Text-book te ama’n a ledaw ban in a 
dangte bawl buti zaw lo zosia le a sukbutin a hi’i. Tu tiang in New 
Bazar Govt. Junior High School ah a sem zing lai a hi’i.) 

Nidanglai pu leh pate hin Pathian hing tak pakhat i nei mau 
in sakhua biakna chi chuam chuam tam tak a lah neiu in, ziate chuh 
(1) Pu gau pa gau leh chung ah pathian, (2) Tuili pha ah gulpite, (3) 
pheisamte, (4) thingbul: bungthing leh thingawphelte (5) suangbul: 
kawl ah tui put chep chup, samphal, chuleh kawl hawm leh khuk sia 
kidang deute (6) tuivamitte (7)tuinak kawchawngte, (8) Site : 
zawngsi, Sakhisi, Saisi leh si dang dang (9) Luigal lam pathian le a 
um saku hi. 

I pi, i pute nidanglai ah Krista chanchin pha vak a lah mu 
nailo leh khawvel thiamna tulai Science lam ah thiamna, damdawi 
leh Doctor kitite haw a lah hia nailo leh um nailo a hi. A hiat penu 
chuh gamhuaite, thithate a hiu hi. Mihingte nat leh sat leh thinate 
chung ah vaihawmtute chuh zia gamhuaite, thithate hih hi ding ah a 
lah gingchau hi. Zia ziak ah chun damlonate, haksatnate leh genthei- 
liangvai a tuak taku leh kithawi-kimut sek a hiu hi. 

A tangpi’n a kithawina minteu chuh ziate hih a hiu hi: 1. Indawi- 
lam kithawina / Inkun-lam, zia chu pu gau, pa gau leh chung ah 
pathian hona a hi’n, Pusa lian / Gaupi le a ti seku in, 2. Pusa neu/ Gau 
neu kithawina, Tuithei chung le a ti seku’n, 3. Gan-gual / Gan-tamlam 
kithawina, 4. Ganchang kithawina, 5. Nupi kithawina, 6. Khaw bawl, 
7. Gamlian kikhawina, 8. Khiang bu zial, 9. Hisan kithawina, 10. 
Thingkia kithawina, 11. Butha kona, 12. Akthiam kithawina,13. Lo 
daiphu,14. Thathaw/Kithathaw; Pute‘n tute damtheina ding ah ak 
kang nel a awsaknau,.15. Inthekna :In thak lua ding ah thiampu‘n 
dawila sam in In thian honna a bawl piak sek hi. 16.Uithiam kithawina, 
- tite. 

Zia a chung ah a khuasak danu kigente haw zosia ziak in 
nidanglai ah i pu leh pate chuh thim nuai ah kumtuang thina tha zak 
khum ah um in thagau leh taksa kingakna ding nei lo in beidawng leh 
liangvai tak in a lah umu a hi. A hi theiu, um sun chuh a kithawi seku 
hih a hi mai hi. Ziate lak ah chun a pawimaw deu deu vak gen hi 
tiu.Ziate chuh:l) Indawi lam (Inkun lam) kithawina,2) Gangual 
kithawina,3) Ganchang kithawina 

tite hih a hi.Gangual lam kithawina leh ganchang lam kithawina hi 
tuithei chunglam kithawina le a ti seku’i, a ziak chuh salu tak hun tak 
ah tuithei chung biching ah kitak or kithiat sek a hi ziak in. Gangual 
ah chuh a sungnung zaw a kitak sek in, ganchang lam kithawina salu 
chuh In mailam kai a pawnung zaw’h kitak sek a hi. 

# Indawi lam kithawina hih Inlam bawl a hi lo leh Inkunlam le 
a ti seku hi.Indawilam ti chuh pu gau pa gau leh chung ah pathian 
kiho a hi. Bang ziak ah zia Inlam kithawina hih kibawl sek a h’em i ti 
leh, mi inkuan khat chuh inchen-lochen, nek leh chak haksatna a hun 
tuaku ah insung mite’n damlo-hitan leh genthei- liangvai gen thei 
gual lo leh beidawnna tarn tak a hun tuak taku leh a hung lungkhamu 
in, a hung kingaituau in, i pu gau, i pa gau leh chung ah pathian in le 
ei samaw khat to le hi kha‘n a, ti in, i pu gau i pa gau leh chung a 
pathian ho hitiu a ti seku in, (Zia chuh i nu nunglamte leh i pa hun 
suantute -zia chuh i tote) phat thei buakna ding ah pathian kiang ah 
dawtna a hi. 

Zia Inlam kithawina hi vawkpi khel ah kiho sek a hi. Vawkpi 
chuh le guapi bul tak khel khel satul ah a kimang in, zia satul muk ah 

chuh zuche chik tak be ah dawt lup ding a hi. Zia zuche ah mat ding 
chuh a kithawi ding inkuante a topateu a mat ding a hi. Zia ban ah 
chun Aksut-hen pakhat - zia chuh, Akcha khat insung ah sutpi’h hen 
ding, zia sutpi chuh guapi sawl hawk bat phak tiang ah vak kan ding. 
Chuleh umcha 

ki-at bawng,’Bawn’ kiti sung ah chun mim chang(thaichi) leh si 
chang kawi ah, tui thiang sun lut ah,zia lak ah chuh aktui kikawi in 
tin, zia thil chuh pathian a ding a hi. 

Chuleh umcha a tunglam ah a kim tak ah ki-at phel, Hai kiti 
khat sung ah chun le zu tui kikawi in zia Bawn leh Haite gel hih 
Thiampu ‘n phui a sap tak leh a pawimaw dungzui ah a santua sek a 
hi. Hai kiti hih me haikhaw gual ah kisiam a hi’n, zia chuh Thiampu’n 
a mat tak leh a vailam/pheilam ah a chawi sek ding a hi.Zia ti lo ah 
hin le insung ah “Val” kiti tapcha kiluak intin, zia ban ah chun inkun 
lam ah kunzik lam in khuk kikhuak in tin, zia khuk sung ah chun 
taudaw thingtuai leh chiakpi thingtuai a lupak lam pal in sengkawl 
gual, a tawhlam zum hiu hiau, khau lian deu khat kual ah a thingtuai 
haw chuh tun kual ah phan kual ah phan zaw tak leh phulut suk ding a hi. 

A phu ding dan : A khuk lian deu ah bawl ah a taw zumlam 
sukmat ah a chung lamkai sukkak deu ding. Zia zaw tak chuh leh 
sengzing sia haw khat leh sengvang sia khat ah kipat a hai at thak ah 
sengkawl neucha- cha pani 2 kil ah zia taudaw thingtuai leh chiakpi 
tuai sengkawl gual ah kisiam sung ah chuh thunlut kit ding a hi. 
Chun zia sengkawl pani kitungte khat zawk ah chun Bawn kikawi in 
tin, khat zawk ah chun Hai kikawi in a. Zia tilo ah chun inkun lam ah 
a chiatua lum let taku leh a chawi lumlet dingu Akno khat le lak ding a hi. 

A van pawimaw ding cheng lak leh siam tup a hi zaw tak 
leh kithawi pat ngal ding a hi. 

Kithawi pat ding dan: In sung mi zosia chuh a hi thei chan ah 
Thiampu mang ah chut pum in kitiang kual in tinu. Thiampu tawh a 
kalu in vawkpi kantawm sa kikawi in tin, vawkpi zangdung chuh a lu 
lam ah kipat ah a mei lam zuan in insung nupi‘n thumvei zut in tinu; 
zia zaw tak chuh leh Thiampu‘n thawi pan ta’n a. A dawila’n : 
“Thiampu Nuai ah mi‘n hun siam in, thaw sum ahte lam sum ahte, 
kawl seng kawp in paiva kawp in ka chiakpi‘n mimza, changza la 

chiakpi in, ka ta daw in pawsal nupi a lah tat dawk in, tuni‘n ziate hin 

Mr/Mrs.tidam- ludam a nina hin pha po pha a dawtna umgui 

chung in, mai gui chung akno dawng, sialno dawng in hun siam in. 
Khi ging pha, dak ging pha‘n hun siam in, sil leh chen pha’n hun siam 
in. Ka van thum dip ahte, ka van mau dip ahte, pugau in ahte pa 
gauute Bawn zang pha la sak bang in hun sa‘n, Hai zang pha la sak 
bang in hun sa’n.” 

Thiampu’n phui a sap zaw tak leh vawkpi chuh guapi bul tak 
kisui, tul zum ah zuche be ah dawt lup ding a hi. Zia zuche chuh i 
tote zuche va lak ding a hi. Zia ban ah chun Aksut-hen, chule thalup 
ah huan ah tuanvaite ankuang ding a hi. Vawk dawt lup zaw tak leh 
tuanvaite’n sagil sua in, sa sem in tinu, a lak daw ding cheng a lak 
daw zaw taku leh sem nel in tinu, huan pan ta‘n au. Sabel a hung 
phul daw chawmcha khat zaw phat phat leh Inkun lam nasep hung 
kipan ding a hi. 

In kunlam : In kunlam chai masang deu in insung ah “Val” 
(tap kiluak) kiang ah chun zia kithawina mun ah a kitian kualnau 
mun ah chun zu vel dawn in tinu, zia chuh Bawn min ah thumvei, Hai 
min ah thumvei, a hawm dingu a hi. 

Zu vel hawm ding dan : Machang lam ah kipat in chanupi‘n 
gua theikhuang khat in zu hun hawm phei in tin, a tawpna a tun tak 
leh a tawpna ah kipat in hun le hawm kit in tin a tawpna a tun kit tak 
leh hun le hawm kit in tin, a tawpna a tun tak leh chawl in tin; zia 
chuh Bawn min ah vel thumvei kihawm chuh a hi. 

Zia zaw tak chu leh Hai min a ding in machang in hun pan kit in tin a 
masa zawk gual gual in vel thum ma zu vel a hawm kit ding a hi. 

Inkun chianna : Zia zaw tak chuh leh Thiampu leh Chanupi 
chuh insung ah kipat hung kipan dawk in tinu, Inkunlam zuan in tinu, 
bawn tawh hai tawh akno chawi in tinu, kunzik lam ah sengkawl 
kituanna mun a tun taku leh Thiampu‘n hai sung ah um zu phi in tin, 
tak chuleh hung kile kit in tinu, kawtkhak bul a hung tun taku leh 
Tuchapa chun, “Hei, hei, kawt ei hung hawnu awu,” ti’n tin. Bechapa 
chun,” Kua, malzin pha la h’em, zinsia,” ti’n tin. Tuchapa chun, “Zin 
pha ka hi,” hun ti’n tin. Bechapa chun, “Zin pha la hi leh bang bang 
la hun pua em,” a lah tin a. Tuchapa chun, “Tidam, ludam ka hun 
pua’i. Busawm -buza, chanu, chapa ka hun pua’i.Uino dawng, akno 

dawng ka hun puak hi. Umno dawng, maino dawng ka hun puak hi,” 
ti’n dawnhu in tin.Zia zaw tak chuleh kawt a lah hawn in tin,lut ta’n 
au. Chun “Val” (tapcha kiluak) ah chun Inneipa, Tucha, Becha leh 
Thiampute chun zu a vel in dawn in tinu. Thiampu'n phui sam zel in 
tin, chuleh Tuchapa tawh Bawn leh Hai chuh kisang tua zel zel in zu 
chuh Bawn min ah vel thum, Hai min ah vel thum a dawn dingu a hi. 

Zia gual ah chun a ni veina bawl kit in tinu, zia a chaiu, a 
tawpna, a vel thumna pen chuh a hi tak leh akno chuh that in tinu 
taudaw a hi loleh chiakpi thing kium kual dai chung ah chun hun bat 
malam ta’n au. Zia a bawl ding cheng inkun chia leh zu vel dawn a 
chai zaw taku leh Bawn leh Hai chuh sengkawl pani sung ah chun 
kawi ta in au. Chuleh a tawpna pen in tuanvaite’n chak meisel insung 
ah kipat a hun det daw dingu a hi.Vawkpi sa zia gual ah hin hawm a 
hi.Thiampu - Akawng chang in tin, Tuchapi - a haplem,Tucha neu - 
a bang, Bechate ni’n - a mal chang gel in au. Upa / To - a awm, A 
pu - a phuk chang in tin; chun a pu chun zu beltung /thawl khat in 
sawnggau a lawi ding a hi. Zia vawklu chuh tuitheibul chung zawn 
ah biching dang (nuai) ah chun vawkpi a kidawt lupna guapi bultak 
satul muk zum ah chun dawt thil ah tak ding a hi. 

A tawpna pen ah, Thiampu’n a inneinu pen chuh vawkpi 
leibul ah a gu kikual (akha lem) chun patkhau kibul in ti’n zia chuh 
Thiampu’n a awsak ding a hi. A kithawi chuam damlo a umlo nak 
leh vawkpi kithawina dawi thubul, mi khenkhatte’n zia a nuai ah gual 
hin le a pan seku hi. 

“Van tham zawl ah hung kuan chin, 

Van tham leng ah vawn mau leng ahte, 

Nu phing ahte, pa phing ahte, 

Nu thawk ahte pa thawk ah te,”ti’n. 

Chun a bullam ah kigen gual in inneipate’n mihingte hih i pi 
i pute zabawl ding a hi a ti seku’i. I kiang ah bang a h’em i thil nei, bu 
leh bal hi hen lang, gancha hi ziang ta lehle, a hung dawtu leh thasia 
tak ah kile sak kit lo ding a hi, a ti seku hi. I thasiat sak leh bu leh bal 
leh gancha le i nei thei pua’i a tiu a hi. A lungu a damlo leh gam / 
gamlak ah ei zuaku hen dammaw hitan leh inchen, lochen i genthei 
nuam in, zia ban ah chun gamlian lam ah kithawi ngai ziang sek a hi 
ti in a gen seku’i. A thu hih i gel leh chuh Pathian hing tak a lah mu 

chian lo leu le chung ah le Pathian vang um ding in a gingchau ah 
ama kiang ah malzawlna dawn deu chuh hi leu a kilawmu hi. A ziak 
chuh pu gau, pa gau leh chung a Pathian kiho a hi a ti ziaku’n. 

# Gangual, Gantamlam, le kiti kithawina a um kit hi. Zia 
kithawina hih luipi ti vel ah tuili pha leh liante sung ah um gulpi hona 
leh biakna a hi’n, vawkpi pakhat, uicha khat leh kelcha pakhat,-zia 
cheng hih khat vei thu ah kithat a hi. Gangual kithawina ding tak leh 
Intawm lam sutpi (suttawm) saklam kai ah inkam nuai ah guapi khel 
khel thek phel ah khangcha daw ding a hi’n. Zia khangcha chuh 
Thiampu’n mi a thawi zaw ah ganchate sathin, salung a chuap leh a 
kal, a lakdawte pawcha neucha sung ah a khum lutte a kawidawna 
ding a hi. Nakia thing thuam thum nei khat lak ah, zia a bak pathumte 
ah chuh salu pathumte chuh tak ding a hi. 

Zia a chung ah a thil pawimaw sia tuanvaite’n a suktua zaw 
taku leh kithawina chuh pat ding a hi. Thiampu maang in inneite a 
numei a pawsal in, damlo a um leh a damlopa chuh tawh kichu bum 
in tinu, zia zaw chuleh Thiampu chun hun thawi pan in a. 

Tuisuagiat ah mi, lamsuagiat ah mi, saipi sagi, suangchang sagi, 
ngalimpum sagi (Ngapum) la hung siam in. Lithim ahte liamang 
ahte.Tualtawngli ahte, lizawm ahte libem ahte, ziate Mr. Mrs. 

.(inkuan leh a damlo a um chuam a hi leh zia 

nu/ zia pa).hi nang siam, nang bawl a hi 

tak leh la guapi khangdaw chung ah, la khuapi thua kua chung ah, la 
changpi zawl ah, Teugawl ah piang la sakawl kang (kelcha) la sa, 
sem sagi, Bualnawng ah piang ka muklipcha (vawkcha) la sa sem 
nga, Tunglul ah piang ka pangawngcha (uicha) la sa sem thum hun 
pia’ng ka. 

Thiampu khenkhatte’n zia a nuai ah gual ah hin dawithu bul 
a sam seku a hi. 

“Tuipi hung kuan chin 
Nang jejunu zezupa 
Li thimpi hung zem chin 
Li mangpi hung zem chin,” ti in. 

Thiampu’n a thawi zaw tak leh ganchate chuh a ban ban in 
a gawl at in tin; a masa pen in kelcha, a ban in vawkcha, a tawpna 
pen ah, ui gawl at in tin, a thisan hung pawt masa pen pente chuh 

pawcha neu sung ah changpi zik dua kidap in tin, neucha chiat vat 
lutsak ding a hi. 

Zia ban ah chun tuanvaite’n sagil cheng chuh a siam zaw 
taku leh, kelcha chuh a thin, tang neu pakhat, a lung, tang neu khat, 
a chuap, tang neu khat, a la, tang neu khat, a kal, tang neu khat, 
chuleh a vat, tang pani dang chuh a thin a h’em, a dawina-na’h a lak 
be ah,tang 7 suktin ding a hi,i,-tha sagi’h piang a hi ziak in. Chun 
vawkcha sa a hi leh, a thin, tang neu khat, a lung tang neu khat,a 
chuap tang neu khat, a la tang neu khat, chun a pangana di chuh zia 
a sa kigen palite lak ah kipat a dawina pen pen ah tang neu khat a lak 
ding a hi;-tha nga ah piang a hi ziak in. Chuleh uicha sa lak ah a hi 
leh, a thin, a lung leh a chuap lak ah kipat tang neucha-cha pathum 
lak ding a hi’i; -tha 3 ah piang a hi ziak in. 

Khangcha chung ah sathin, salungte kawi ding hun : 
Tuanvaite’n sa a hung bawl zawu ah thuk chung ah sabel a hung so 
daw zaw phat leh Thiampu kipan in tin, khang sung ah sathin salung 
kikawi kawm in thusam gen in, “Tidam tawh, mimza changza tawh, 
ka hung kawi khawm ta’i,” ti in. 

Chanu Tuanvaite’n sa a huan min zaw phatu leh ankuang lui 
in tinu, annek zaw phat tak leh tuanvaite kithua khawm in salute 
chuh nakia thuam thum bakte ah thil in tinu, kellu a lailung ah, vawklu 
leh uicha lu chuh a pam gel ah kawi in au. A thil zaw taku leh khangcha 
chung zawn in bang ah thiat ding a hi. Zia chuh a hi zaw taku leh 
Thiampu’n dawila “Tui sua giat ah mi’n, lam sua giat ah mi’n, la 
saluu hung taku’n; la tak dau leh ke’n hun tak ka. Tidam tawh, ludan 
tawh, hin phat tawh, po phat tawh, uino dawng tawh, kelno dawng 
tawh, vwkno dawng tawh tak khawm ing ka. Kaumei patau a um 
leh nangu’n la ven dingu; Numei naupang lak ah ke’n hun veng zo 
pua’ng ka. Zu a thawl in ka hun tun hi,” ti hih sam in a. 

Gan kithatte lak a samei aw sak ding pen chuh kelmei a hi 
sek hi. Samei aw ding tak leh a awna ding pat zang sagi’h kisat in tin; 
zia chuh hual chip ding a hi. Patkhau kihual pen ah chun samei chuh 
patkhau a kimlai tak ah kichip ding a hi. Zia zaw tak chuh leh 
Thiampu’n ah dawila sam in a. Dawila: Tuisuagiat ah mi, lamsuagiat 
ah mi, khut zung thekte, keng zung thekte la sameiu hung aw saku’n. 
La aw sak dau leh ke’n aw sak ing ka. Tidam tawh ludam tawh hin 

phat tawh po phat tawh chapa chanu tawh vawkno dawng, uino 
dawng kelno dawng tawh, tek kun vuai kun ah la dampi ding ka 
tumzang nget la hung bang in. Ka tuang chang nget la hung bang in. 
Ka patpite ka pat paucha'n kum tuang tha tuang hun tho in. Ka pau 
na’n mi a paun ngai pua’i. Ka hamna’n mi a ham ngai pua’i. Sia la 
kin in, kha a la kin aw, dawihang a la kin aw, kau hang a la kin awu. 

Zia cheng a sap zaw tak leh Thiampu‘n kelmei chuh damlopa 
aw sak ta‘n a. 

Ganchang kithawina hih vawkno gual khat ah pheisam kiho 
sek a hi. Damlopa a h’em damlonu a h’em chuh ganchang lam ah 
thawi ding, a hi, a hi lo, hiat theina ding in Ganchang lam kisianna 
Thiampu‘n sin masa phawt in tin, a hung awl deu a hi leh, Ganchang 
lam ah a thawi bep ding a hi. Damlopa/ Damlonu chuh Thiampu ang 
in kitung in tin, Thiampu‘n Umcha khawn in tui thiang a kiang ah 
kawi in tin, patkhau zang nga sat in a a busak kawmkawm in hi ti hin 
a sin sek hi. A dawila : “Ka pat jang nga hun busak ding ka hi. La 
khut hun thingu’n; la keng hun thingu’n; la awlsaku leh u ah nau ah pi 
ah pu ah a thung a pa hung la’ng ka tin, hun pia’ng ka; la awlsak lo 
ua leh piak nei pua’ng ka; bat nei pua’ng ka.” 

Ganchang ki thawina ding a thil pawimaw bangkim a suktua 
zaw tak leh Thiampu‘n damlo chuh hiti’n dawila sam in hun thawi 
pan ta’n a. Dawila : “Lentang ah la hung thawi ah, Bualzawl ah la 
hung thawk ah, Ngun dung ah la hung thawk in, Tiau dung ah la hung 
thawk in, tuite zo ah chik dumpi’n la hung thawk in, la tu, la cha zin 
tun sapai in la nei, i tu, i cha zin tun sapai in i nei ngai pua’i. Hin phat 
in pua phat in i nei ngai, tidam in ludam i ni nei ngai hi. Ziapa zainu 

Mr/Mrs/Miss.hih nang siam, nang bawl tak leh la 

guapi khangdaw chung ah, ka khawpi thua kua chung ah, la changpi 
zawl ah la sa sem nga (5) hun pia’ng ka.” 

Zia a dawila chuh a sap zaw phat phat leh vawkno gual 
gawl chuh at in tin, a atlup zaw tak leh a tuanvaite’n a gil sua in tinu, 
a thin lak ah tang khat, a lung lak ah tang khat, a chuap lak ah tang 
khat, a kal panih lak ah tang khat gel tawh, - a leng ah panga(5) at 
dawk in tinu, pawcha sung ah nachang va dap masa’n tinu, tak chuh 
leh a sa hal, tang 5 te chuh pawcha sung ah kawi in tinu, zia pawcha 
chuh Thiampu‘n khangcha chung ah a va kawi ding a hi. Ziana ding 

ah hin, intawm lam sutpi thanglam kai ah inkam nuai ah khangcha 
pakhat daw ding a hi. 

Ankuang a kichai zaw tak leh Thiampu‘n vawklu chuh nakia 
thuam ah, khangcha chung ah va tak in tin dawila sam in a. Dawila 
: “Lentang ah pant in Lentang ah mi’n la saluu hung taku’n. La tak 
dau leh ke’n hung tak ka. Tidam tawh ludam tawh mimza changza 
tawh vawkno dawng kelno dawng, uino dawng tawh tak khawm ing 
ka. Kaumei patau a um leh nangu’n la kiven dingu, numei naupang 
lak in ke’n veng zo pua’ng ka. Ka zu a thawl in ka hun tun hi. 

Salu a tak zaw tak leh Thiampu‘n damlo chu vawkmei a 
aw sak ding a hi. Samei aw sak ding dan a hi leh patkhau zang nga 
ah sat in tinu, hual chip ah vawkmei chuh khi ding; zia zaw chuh leh 
Thiampu’n chawi in tin, a dawila sam in aw sak in a. A dawi la : 
“Lentang ahte’n la sameiu hung aw saku’n, la aw sak dau leh ke’n 
aw sak ing ka. Tidam tawh vawkno dawng, kelno dawng, uino dawng 
tawh, ka turn zangpi nget la hung bang in la, ka tiang chang nget la 
hung bang in, ka patpi cha ka patbua cha la zung in simlei thua sagi 
ah khawl in la dal in thangvanpi a tan hi (a salvak hi). Ka pauna’h mi 
apau ngai pua’i, ka hamna’h mi a ham ngai pua’i, Sialakin in, Kha 
la kin in, Dawi hang la kin in, Kau hang la kin in.” Zia a sap zaw tak 
leh samei chu a ngawng ah khit tua in zo ta’n a. 

NIDANGLAI PU LEH PATE SAKHUA BIAKDAN 

Glossary 

Bungthing leh Thinggaw phel : 

Tuiva mit : 

Gamhuaite : 

Sasi : 

Gan gual : 

Suantute : 

Val : 

Sengkawl : 

Kawl seng kawp : 

Paiva kawp : 

Mimza changza : 

Zuche : 

Kavan thumdip 
Kavan mail dip 
Vawnmau 
Nu phing ate 
Nu thawk ate 


- DAWTNA - 

1. A nuai ah daawtnate hih chawm chan dawnbut in. 

(a) Nidanglai pu leh pate’n kithawina chi bangzat a nei uh em? 

(aw) Gan gual kithawina bang a hi em? 

(b) Inlam kithawina bang gan kimang sek a h’em? 

(ch) Bawn leh Hai bang a h’em? 

(d) Gan ching kithawina pu leh pate’n bang a h’em a ho sek 
uh? 

(e) Damlote vawkmei-sa mei kuan a aw dak sek em? 

2. A nuai ah dawtnate hih thumal 25-30 kikal vel ding in dawnbut in. 

(a) Nidanglai pu leh pate vawkpisa a kihawp dan uh zikin. 

(aw) Zuvel bang gual ah kihawm sek a hi em? 

(b) Nidanglai pu leh pate kithawina chi chuam chuamte lakah 
a pawimaw diak pathum te bang bang a hiu’ em? 

(ch) Gan gual lam kithawina leh Gan chang lam kithawina 
hilchian in. 

3. A buai ah dawtnate dawnbut in. 

(a) Bang ziak a nidanglai ipu ipateu’a la kithawi sek a hiu’ 
em? Kuate kiangah bang gual ah kithawi sek a hiu em? 
hilchian in. 

(aw) Nidanglai a chun Vawklu chu khawitak mun a leh bang 
gual ah kitak sek a hi em? 

(b) Nidanglai Thiampute’n mi a thawizaw phat uh leh ganchate 
chu bang a law sek em? Zia ganchate pat a chun a sa 
bang gual in a la khawm sek u’em? 

(ch) Nidanglai pu leh pate’n a kithawi zaw tak uh leh Vawimei 
chu kua a awsak sek uh em? A ki aw sakdan gen in. 

Simlai - 3 

INDIA ZALENNA GALDONA 

Pauchungnung 

(Pauchungnung Kangvai khua'h churachandpur District ah piang a 
hi. Ama'n Churachandpur college ah Pol.Science department ah 
Lecture na sem lai a hi). 

Sapgam (England) ah 1600 AD in British East Indian 
Company kiphudawk in, India ah sumkawl vei ding in a hungu hi. 
Surnkawl vei mai mai ding ah hung hi maleu, hun chawmlo kal in 
India gam chuh hung lua suak in vaihawmna chuh a khutu’n a hung 
chawi tau hi. Vaihawmna thuneina pen chuh India mipite phat- 
chuamna ding ah rnangcha lo in amau Sapgam (England) lawkna 
ding beb in a mangu a hi. Zia chun India mite nasa tak in genthei, 
haksatna a tunsak ah, lung kimlona lian tak nei in Sapkangte chuh 
India garn kipat nawdaw leh India mite ma’n a gam kivaihawm ding 
ti lungthim gel in panlakna a hung urn ta a hi. Zia panlakna dungzui 
ah chun Sapkangte hih India ah pat nawdawna ding gal dona chuh a 
hung piang ah. Zia galdona hih hun dan ni in a tangpi in khen a hi. A 
dan khatna a hi leh guanggal lawk, kilawikhawm hun masang 
(unorganised phase) leh guangal lawk, kilawikhawm hun (organised 
phase) a hi. 

Guanggal lawk, kilawikhawm hun masang in zalenna dawina 
kiphinna chuh hun kallak-lak in a um sek hi. A ziak chuh Sapkangte 
Vaihawmna hin India gamsung ah mi zosia, nam chitin leh pawl chuam 

chuamte a ding in haksakna lian tak a tun sak ziak in. A diak in mi 
nautangte ah pat leh lobawl mite (Peasant) lak ah pat in zia kiphinna 
chuh a urn mun deu pen hi. Lengte leh Zamindarte (Gamneimi/ 
Khasana pialo) ah pat chun kiphinna hih a um vang ma ma a hi. Zia 
guanggal lawk Kilawikhawm hun masang ah Sapkangte Vaihawmna 
dawi lo ah kiphinna a thupi pen leh a lian pen chuh a hi leh 1857 kum 
ah kiphinna chuh a hi. Zia kiphinna hi India gam sung ah mi pawl 
chuam chuam nautangte ti beb lo in, milian milal natiang in Sapkangte 
vaihawrnna a thawk lana leh lungawi lo ziaku ah hung kipan a hi. Zia 
kiphinna hih a masa pen in India Sepaite lak ah hung kipan a hi. 
Indian Sepaite lak in le lungkim Iona tarn tak leh Sapkang Officerte’n 
a bawl genthei ziaku ah hung kipan a hi. 10 th - May - 1857, ni Meerut 
khua, Delhi ah pat km 58 ah gamla’h urn, ah hung kipan masa pen a 
hi. Hun chawmlo kal in India gam mun chuam chuam in kithezak in, 
Mallam in Punjab tiang, Simlam in Narmada tiang, Sualam in Bihar 
tiang chuleh, Tumlam in Raj-putana tiang, a lua suak hi. Zia helte hih 
Delhi a tungu’n Delhi ah urn India sepaite’n le panpi in Sapkang 
sepai lawi-upa tamtak that in Delhi khawpi chuh a lua tau hi. Delhi 
khawpi chuh helte munpi khat a hung hi ta’h. Chun Mughal Leng 
nunung pen Bahadur Shah chuh India Leng ding in helte chun a guat 
ngalu a hi. Zia kiphinna hin Sepai mai rnai hi lo in, mi nautang tamtak 
le a pangu’n, lobawl mi, dawrbawl mi, nikhawtha’h kilaw mi, 
Zamindars, sakhua mi leh sawlkar nasemte le a pangu in, a diak in 
ziati gual ah mi nautang tarn tak panna mun chuh Awadh mun leh 
Mai tumlam mun a hi deu pen hi. Khenkhatte hisap dan in Awadh 
mun ah Sapkangte dona’h thi mi 1,50,000 vel lak ah chun civil 
(nautang) 1,00,000 val a pang hi ti a hi. 

Chuleh, Delhi, Lucknow, Kanpur, Bareilly leh Jhansite hih 
helte munpi diak a hi. A hi vang in zia helna hin ga sua jo lo in 
Sapkangte’n sudai jo in 20 th -Sept-1857 in Delhi chuh a lua kitu'i. Zia 
hun ah hin gualzawna chuh Indiate hin chang jo lo maleu, zia helna 
hih India mipite a ding in, thil pawimaw leh thupi tak a hi. Sapkangte 
dona masa pen a hi bak ah, India gam chuh India mite ma’n 
kivaihawmna a nei dingu guanggalna masa pen a hi.Tunung ah India 
mipite’n zalanna galdona ah tilkhona leh hatna piatu pawirnaw tak 

khat le a hi kit bawk hi. Chun Hindu leh Muslim pangkhawm thei a hi 
dan a latna le a hi.Sapkangte hih India sepai ah kinga a hiu ah, do 
zaw lo ding a hi pua’i ti le i mudaw thei a hi, zia kiphinna ah pat hin. 
Zia ziak ah chun India mipite pankhawm leh guanggalna kitup a kul 
dan le a lat sak hi. 

Kum sawmbi ni(20 decades) zaw in Zalenna galdona ding in 
kilawikhawmna guanggal thei in a hung urn hi.Zia kilawmkhawmna 
hih sawlkar nasepna ah pat chawl ta Sapkangte Pu AO.Hume pan 
lakna ziak in 28th Dec. 1885(Bombay) ah phudaw a hi.A 
kilawikhawmna min a hi leh ‘Indian National Congress’ ti a hi. Chuleh 
a kiphudaw ni ma in chut khawmna a hi lo leh khawmpi mat ngal a hi 
ah, Womesh Chandra Bonneree President-na nuai in. Ziana’h chun 
India gam mun chuam chuam ah pat in palai mi 75 a hung khawmu’i. 
Kilawikhawmna leh guanggalna hun ah zalenna galdona hi dan thum 
in khen a hi. 

1. Dan khatna 1885-1905-ngaidan lailak leh nem hun 
(moderate phase). 

2. Dan nina 1905-1919-ngaidan khau leh 

khawng(extremist phase). 

3. Dan thumna 1919-1947-Mahatma Gandhi hun leh 
zalenna mu chan. 

Dan khatna 1885-1905 

Zia hun sung ah Congress lawiupate chuh Dadabhai Naoroji, 
Pherozshah Mehta, D.E.Wacha, W.C.Bonnerjee-te a hiu hi. Arnau 
haw hin politics lailak leh huapzau a pawmu in, zia ziak ah chun 
zalenna galdona in le zaidam tak leh dan gual tak in zalenna gal chuh 
a do-u a hi.Amau hin Sapkangte hih a phalo in a la puau ah, India 
gam ah mite’n haksatna a tuak ziaku chuh sawlkar nasemtute ngaidan 
hawi lo ziak hi jaw ding in a gingchau a hi. Zia ziak ah chun England 
garn ah, Sapkangte vaihawrnna Inpi (Parliament) ah, India mipite 
haksatna hih tut in, hiatsak le hin, Sapkangte chun India a ding in thil 
pha hung bawl in au, ti hih a ginchaknau a hi. Zia dungjui ah chun, 
Indian National Congress, British Committee, ti khat London ah a 
phu dawku in, hapta cheng in lekha “India” kiti khat sua a hi ah, zia 
chun India chungchang leh India mipite haksatna a taklang sek a 

hi.Amau hin zalenna tak tak dawn in, India a ding ah thil pha chuam 
khenkhatte a dawn zawu hi. A dawtteu chuh a hi leh Civil Service 
exam-na, Indiate a ding ah harnphatna tam zaw siam piak ding; Civil 
Service examna hih London beb ah bawl hi lo ah India ah le bawl 
ding; chuleh Legislative Council keklet ah India mite a tam jaw sem 
pangsak ding;India mite Secretary of State’s Council, Viceroy’s 
Executive Council leh Governor’s Executive Council ah palai a tam 
zaw sem pansak ding;chuleh thiamjilna lam ah sawlkar in sum leh 
pai tarn zaw siam piak ding tite hih a hi. 

Zia hun sung ah hin zalenna chuh mu ziang lo maleu, thil 
thupi tak tak a sep dawu tampi a urn hi. Ziate lak ah chun a pawimaw 
diakte chuh, Sapkangte’n India nei leh go chuleh a gam hausakna 
Sapgam ah a luan lutsak danu hawi tak cha’h a taklangu hi. Dadabhai 
Naoroji lekhabu “Indian Poverty and Un-British Rule in India” (1901) 
in le a sui chian hi. Zia hih tunung ah zalenna galdona a ding ah 
panchakna kalbi hawi tak a hi. 

Dan nina 1905-1919(ngaidan khau/khawn-extremist phase) 

Zia hun sung ah hin khangthak leh ngaidan thak tam takte 
Indian National Congress sung ah hung um in, khangluite ngaidan 
tawh kituaklo leh kikal a hung pawt dawk hi.Ziate hin khangluite 
ngaidante khah nem, chuleh chanchum talua sa leh dan zui tak ah 
zalenna galdona hin bang tik lai in le lawtinna pia ding in a gingcha 
puau hi. Zia ziak ah chun amau hin panlak dan khau leh hat zaw diak 
in pan la ding in a kisingsau hi. A pan lak danu leh a nasep danu chuh 
zia gual hih a hi: gamdang van mawng mawng mat phal lo, sawlkarte 
sikul ah kai phal lo, India mite sikul beb ah kai ding,chuleh mipi sosanna 
pat ding,chuleh zia kiphinna hih hinna chan ngam khawp hial ah del 
ding ti a hi. Chun amau tup pen a hi leh zalenna buting( complete 
independence) mu ding a hi. 

Zia hun sung ah zalenna galdona lawtina a pawimaw 
khenkhatte a hi leh : 1905 kum ah Bengal province pani khen a lah hi 
ta chuh 1911 kum ah gawp khawm kitna,chuleh zalenna buting dawtna 
hih helna sawlkarte’n ngailona, chuleh zalenna mu theina ding ah 
lampi sawlkarte’n tiam piakna a hi.. 

Dan thumna 1919-1947 
(Mahatma Gandhi hun leh zalenna mu chan) 

Zia hun ah hin Sapkangte ah pat zalenna delna ding in India 
gam in lawiupa thak, ngaidan thak leh panlak dan thak a hung piang 
dawk hi.Zia lawiupa chuh a hi leh Mohandas Karamchand Gandhi a 
hi. Arna hih South Africa ah a urn lai in India mite South Africa gam 
ah chengte a ding in thil phachuam tarn tak a lah bawl daw piak ta a 
hi.Zia tigual hotu hina khat ah lawtinna tawh India hung kit a hi. 

Chun ama hin zalenna galdona panlakna a matchakte chuh 
a hi le.huham -lona(non-violence) kithuapi-lona(non-cooperation) 
thudiknate (satyagraha) a hi. Indian National Congress-te’n 1920 
kum ah Nagpur ah a chut khawmnau ah Gandhi lawiupatna nuai ah 
non-cooperation (kithuapi-lona) kiphinna pan ding in thu lemsak a 
neiu a hi.Ziana dungju in kiphinna chuh pat a hi.Mi tarn tak kiphinna 
a pangu in,sawlkar sikul kaite le hai in India mite siam sikul in a kaiu 
in,Ukil tarn tak in a hinau a haisanu ah, Ukilte lak ah a challang 
deute chuh, Motilal Nehru, Jawaharlal Nehru, C.R.Das, 
C.Rajagopalachari,Saifuddin Kitchlew,Vallabhbhai Patel, Asaf Ali, 
T. Prakasam,Rajendra Prasad-te a hiu hi. Chuleh zia kiphinna chun 
gamdangte nik leh puan ah kivan lo ah Indiate siam, puan “Khadi” ah 
kivan di ti thupi nei a hi. Chun zia kiphinna a pawimaw pen ah tepte 
thei chuh Hindu leh Muslim pankhawmna chuh a hi.Non-cooperation 
kiphinna lawting tak ah a chia thak zel lai in 5th-feb-1922 in Chauri- 
chaura(Gorakhpur district, U.P) mun ah thisan suana buaina a piang 
ah. Zia mun ah kiphinna neite mipite chuh policete’n a kap ziaku 
ah,mipite lungna’n Police Station a halu in, police 22 in thina a tuaku 
a hi.Zia gual huham tak leh thagum mangcha’h kiphinna chuh Gandhi 
in a dawi lo ziak in kiphinna chuh a haisak ta a hi. 

Zia hun chawmkhat zaw in sawlkarte’n mipite chuh a ban 
matu in, chuleh C.R.Das leh a lawi pha cheng leh Subhas Channdra 
Bosete le suangkul ah a khumu a hi. 1922,March ah Gandhi le mat in 
a urn ta’h, suangkul kum 6 ngak ding in thu tan khum a hi.Zia ziak ah 
hin hun chawmkhat chuh zalenna kiphinna hih a thip ziang ta’i. Zia 
sung ah hin ngaidan chuam leh pan lak dan chuam chuam a hung 
pawt ah.C.R.Das leh a lawite suangkul ah kipat a hung pawtdaw 

zawu in Swaraj Party khat phudawk in,ziate chun a tupu chuh 
Congress in Legislative Council kitelna a khak pen chuh phel ah 
kitelna ah din ding ti a hi. A ziak chuh sawlkar lak ah pang ah sawlkar 
thil bawl phalote dodal ding a tupnau a hi.Chuleh pawl dang khat 
Hindustan Socialist Republican Association or Army(HSRA)ti le a 
hung piang dawk hi. Zia hih gamnuai mi kilawi khawmna a hi. A tupu 
a hi leh Sapkangte hih huham tak ah do ding chuleh India hih “Federal 
Republic of the United States of India” ah siam ding ti a hi.. 

Congress Lawiupate leh Gandhi suangkul ah a hung pawt 
daw zawu in zalenna galdona chuh sun- zawm zel in 1930 kum in 
Congress Working Committeee in Mahatma Gandhi chuh “Civil 
Disobedience” kiphinna pan ding in thuneina sang pen a pia hi. Zia 
kiphinna patna ding in Ma-hatma Gandhi chuh a nungzui mi 78 tawh 
amau munpi Ahmedabad ah kipat in Gujarat chan km 240 hial a 
chiau ah;zia mun ah Dandi a ti- nau tuipi pam ah, chun chi sawlkar 
in sia(tax)piak lo ah siam phal lo chuh a hang siam tau a hi. Zia chun 
a etsak chuh India mipite hih Sapkangte siam, Dan nuai in ka khuasa 
nuam ta puau, tina a hi.Mun chuam chuam in le zia gual sawlkar 
Dan siam dawil Iona kiphinna chuh a chia tha a hi. Sawlkarte le 
lungkham gawp in panlak ding dan le hia vak lo in a urn hialu a 
hi.Chawmkhat zaw in sawlkar in mi 60,000 val man in suangkul ah a 
khurn hi.Thu buai sukvenna ding leh India dinmun ngaituana ding in 
“SIMON COMMISSION’ in a guanggal gual ah England Prime 
Minister, Ramsay Macdonad in Round Table Conference ,London 
mun ah a ko hi. Round Table Conference hih thumvei nei a hi’n, 1930, 
1931,1932 kum ah, maleh Indian National congress-te chuh Mahatma 
Gandhi palai hina’n khatvei chau 1932 kum ah a va pangu hi. Zia 
kihona’h chun bangma lawtinna a urn pua’h. London ah kipat 
Mahatma Gandhi a hung kile kit zaw in kiphinna chuh pat kit a hi ta’i. 
Sawlkarte chuh a lah kiging lawk a hi ziaku’n Mahatma Gandhi chuh 
London ah kipat a hung kit hapta thurn zaw in a man pai tau hi.Chuleh 
Congress ah mi pawimaw zosia leh mi nautang numei natiang man 
in a leng ah 1,20,000 a manu hi. Zia ziak ah chun 1933 kum ah Civil 
Disobedience kiphinna chuh chawmkhat a chawl kit ta’i.Kiphinna 
chawl a hi ziak in Ma-hatma Gandhi leh Congress lawiupate chuh 
sawlkar in a thadawk tau hi. 

England Sawlkar in Sir Stafford Cripps 1942(march) kum in 
Congress-te tawh India maban kiho ding in a hung sawl hi.Sir Stafford 
Cripps in Congress lawiupate kiang ah gal kichai (Japan gallai) phat 
leh India kivaipuakna Dan siamna ding kitelna urn di ti thu a puang 
hi.Chun India gamsung ah mun khenkhat ah zia Dan thak siamna 
ding ah kitelna’h a pan nawp lo-u a hi leh a chuam ah Sapkangte 
tawh kiho ding ti a hi. Zia hi Congress-te ngaidan ah chum Muslimte’n 
Pakistan a dawtnau a pawm piakna danu’n kilang a sak ziaku’n 
Cripps thu puak chuh a pawm thei talo-u a hi. 

Chun Congress-te chum kiphinna sang zaw diak leh khawk 
zaw diak pan ding in a kisingsa tau hi. Zia dungzui in July 1942 in 
Congress Working Committee in “Quit India”(India nusia un) ti 
kiphinna chuh a pan tau a hi. Zia kiphinna hin a tup chuh a hi leh 
Sapkangte’n India vaihawmna hih a kin thei pen ah a thasuak dingu 
leh nutsia dingu; chuleh kiphinna hi a lawtin ma sia hai tak lo ding ti a 
hi.. Mahatma Gandhi in zia kiphinna’h hin ama ngawnchang pang 
ding; chuleh a hinna chan ding hi lehle a tawp tiang pang ding a hi thu 
a puang hi.Chuleh mipite kiang in zia thucha, “bawl ding a hi lo leh thi 
ding”(do or die)ti hih a pia hi. India hih zalenna mu sak ding a hi loleh 
zalenna galdona’h thi ding tina a hi. Zalenna galdona lak lak in zia 
kiphinna hih a huaisia pen a hi. Sawlkar in 9th-Aug-1942 zingkal 
baitak in congress lawiupa zosia chuh a man chai kei ta a hi. Lawiupa 
zosia mat zaw a hi nung in khangthak leh lungchang khau tak takte 
khut in kiphinna chuh a hung urn ta’i. Kiphinte chun Sawlkar inte 
bulu in,leite(bridge) kap zak in, policete kimat sak in,chuleh Congress 
puanlap Sawlkar inh pawimawte ah namna’n a taku a hi.Rail lampite 
susia in,telegraph guite chep tan in, sikul chapangte’n lampi kizawtna 
neiu in nasa tak in kiphinna ah a pangu’i. Zia kiphinna hih Sualam 
UP. leh Bihar ah a khawk diak hi. Chuleh zia kiphinna hih nasa tak in 
gamnuai rni’n le pan a la’n, India gam mun thupi deu deu ahte’n zia 
kiphinna hih a khawk diak hi. 

Sawlkar in kiphinte sukdaina ding in nasa tak in pan a la’n, 
kiphinte chuh mawltum ah khet, mitthi tui 

pawtna’h kap,chuleh meithal in le a kapu in;bomb hial in kap leh 
khiak khum in le a urnu hi. Zia kiphinna hin mi 10,000 vel hial in thina 
a tuaku in; sepaite’n khuapi mun khenkhatte chuh a lua dim suak 




Vaiphei Pauzilna 


24 


keiu hi., Khua khenkhatte chuh nasa tak ah liau sak in a urn nalaiu hi. 
Zia beb chuh hilo in khauhual ah zebna le a tuak be nalaiu hi. India 
sung beb hilo in, India pawlam in le Subhase Chandra Bose makaina 
nuai ah ‘Indian National Anny’(I.N.A) in le nasa tak ah zalenna 
galdona chuh a do a hi. I.N.A.te hih Japante tawh pang khawm in 
India zalenna galdo maleu Japante gal ah a zawn tak ziaku’n I.N.A.te 
le hat zo talo in a tupnau chuh a lawting zo talo-u a hi. 

Zia kikawngkal ah chum June, 1945 kum ah England gam 
ah Sawlkar thak, Labour Party-te Clement Atlee, Prime Minister na 
nuai ah vaihawmna chuh a hung chang tau hi. Chun Cabinet Mission 
India ah a hung sawlu in,Sir Pethick-Lawrence,Sir Stafford Cripps 
leh Mr. A. V. Alexander-te lawiupatna’n.amau chuh April, 1946 in 
India gam a hung tungu’i. Zia Committee hin India in zalenna a mu 
theina ding a ngaitua ah;zia lak ah chum a pawimaw diak chuh 
“Constituent Assembly’’kitelna nei ding chuh a hi.Zia dungzui ah chum 
July 1946 ah kitelna a urn hi. Congress leh a pankhawmpite’n 211 a 
muu in,296 lak ah,Muslim League-te’n seat 73 chau a muu hi. 
Constituent Assembly chutkhawrnna masa pen chuh 9th-Dec-1946 
ah nei a hi’n, chum Muslim Leaguete chuh a pang nuam ta puau hi. 
. Labour Partyte kinepna, India gam pumkhat ah urn sak ding, ti 
chuh haksa ding in a hung kilang ta a hi.Muslimte lawiupapa Jinnah 
in Constituent Assembly ah Muslim League a kizukdaw sak zaw in 
Pakistan gam mu theina ding in nasa tak in pan a la ta’i. Zia panlakna 
chum nam kal buaina lian tak a hung tunsak ah.l6th-August ah 
“Calcutta kithana huaisia”ti ah hiat zing ding mi 5000 val hial thina a 
tunsak hi. Zia namkal buaina a khawksiatna munte chuh 
Calcutta,Bombay,Naokhali, Bihar, Garhamukteshwar(UP) a hi.Zia 
gual narnkal(Hindu-Muslim)buaina a venna ding in Pakistan a hung 
urn daw ngai in a kilang ta’n; a hi lo lehlah buaina hih ven tik umlo 
ding in a kilang ta’i. 

Lord Mountbatten, Viceroy nunung pen in guanggalna khat 
siam in zia guanggalna chuh ‘3rd-June -1947 Mountbatten Plan’ 
ti’h hiat a hi. Zia chuh India gam hih zalenna piak ding,himaleh a gam 
hih India leh Pakistan ah khen ding ti a hi. A thei lai sia chuh India 
gam hih ha khen zak lo ding ti a hi. 18th-july-1947 ah Sapkangte Inpi 

vaihawrnna’h ‘Mountbatten Plan’ chuh pawm leh siam phat a.hi. 
Ziana dungzui in “Independence of India Act-1947”(India zalenna 
dan)ti a hi ta’i. ZIA DUNGZUI AH CHUN INDIA HIH 15TH- 
AUGUST-1947 AH ZALENNA CHUH A CHANG TA’l. 


Glossary 


Zalenna 

Guanggallawk 

Minautang 

Sakhuami 

Sosanna 

Huhamtak 


: Gamkhat / Government khat vaihawm khumna 
nuai a pat pawtdawk. 

: Kisingsa masa / thil um ding da sutup masa. 

: Lawi Upa hilo numei-pawsal po po. 

: Pathian thu ah kimang chami. 

: Lungnatna / Siatso zawk diakna 
: Daidawpna neilo ah tawi. 


-DAWTNA- 

1. A nuai ah dawtna kipiate hih chawmcha cha’n dawnbut in. 

(a) British East India Company bangtik kum in a kiphudawk 
em? 

(aw) India zalenna galdona hih hun dan bang zat in a khen thei 
em? 

(b) Sapkangte vaihawmna ah kua te’n haksatna a tuak diak 
pen em? 

(ch) Zalenna zaldona ding ah guanggal lawk a um masang ah 
helna thupi pen gen in. 

(d) India nusia un (Quit India) ti kiphinna chuh bangtik ah pat a 
hi em? 

(e) Zalenna galdo hun lai ah khan INAte kha kua’n ma a kai 
em? 

2. A nuai ah dawtnate hih thumal 25-30 kikal vel in dawnhu in. 

(a) 1857 kiphinna chuh khawitak mun ah leh bangtik kum ah 
kipan a hi em? 

(aw) Indian National Congress hi kuan bang tik kum ah apatdaw 
a hi em? 

(b) Guanggalna hun ah zalenna galdona dan bangzat in a khen 
thei em? A ki khen dan leh a kumte hun zik in. 

(ch) Bang ziak ah Congress lawiupat’n zalenna galdo lai ah 
zaidam tak leh dan gual tak ah galdo ding ti thupi ah nei a 
hiu em? 

(d) Bangziakah 1905-1919 kikal hih ngaidankhau (extremist 
phai) ti a hi em? 

(e) Mahatma Gandhi zalenna galdona ah a matchak la hiatte 
hun ziak in. 

(f) Muslim League te’n bang ziak ah Cripps thupuak pawm 
theilo a hiu em? 

3. A nuai ah dawtnate dawnbut in. 

(a) Bang ziak ah India mipite’n zalenna galdona pan a hiu 
em? Kuate pan lakna zal ah lawting a hiu em? 

(aw) Zalenna galdona Mahatma Gandhi pan lak dan la hiatte 
kit tak in hun zik in. 

(b) Muslim League te tup ngim bang a hi em? A tup’u a u\mu 
thei na dingu’n bang gual in pan a la’u em? 

(ch) Englang sawlkar thak hung um ah chun Indiate dinga bang 
phatchuamna a um em? A phatchuamnate kim tak in zik 

Simlai - 4 

ADOLESCENCE EDUCATION 

Wangkheimayum Tomchou Singh 

Wangkheimayum Tomchou Singh (1927-) hih Additional Director of 
Education ah pension a hi. Manipur (MIL) a ding class I-VIII chan, 
chuleh Second Languge ah sim ding class III-VIII lekhabute leh class 
IX-XII chan a ding Manipur Grammar ziaktu ah le a lah pang hi. Zia 
lekhabu ah hin Adolescencete (tanglak hung khang dawk pan haw) 
taksa dam tak ah na lo ah a urn theina dingu, amau in a tuak khaku a 
pholo dingte a min leh a mel hiatsak ah, a hinkhuau ah natna pat ah 
kiven daw theina dingu lampi a kawk mu a hi. 

2. Adolescence : Psychologists khenkhatte'n kum 13 ah pat 18 chan 
hi, chuleh a dang khenkhatte'n kum 10 ah pat 19 chan hun sung 
hi Adolescence hun a hi ti'n a gen seku' hi. Neukhat kikhe tamaleh 
le, naupang a hung hi kipatu ah, taksa bakte hung khanglian 
in,lunggel le hung tarn ah, society chia dan in le mi piting a hung 
hi tiang hunu hi ‘Adolescence’ hun ti siang ding dan a hi. Numeite 
kum 10-14 tiang, thasin niksawp ti chuh (nau nei theita tiang ) 
apat kum 19 tiang a hung phak hun uh hi adolescence hun a hi ti 
thei a hi. Numei thasin niksawp hun hi puberty ti in a ki gen hi. 

3. Adolescence hun a hin, ti chuh nau nei/vawpthei ta ding um a 
hin, pawsal leh numei taksa a chun a kisang danglam lianpi a 

hung um a hi. Zia hun a hin, tangval-nungak te mel leh puam a hung 
piting pan ah pawsal le numei le a hung kidawk dawk ua,let le a 
hung liandawk ui. Aliangko a hung lian ua, a ang a hung lian/ 
bawl dawk uh a hi. Pawsalte chu a aw a hung kitheng in, nak leh 
nemul a ban ban in a lhung kek hi. 

4. Adolescent hun ah taksa a hung kisan danglam hun a hin tangval- 
nungakte lungthim lunggelte le a hung kisang sek hi. Zia kum 
hun vel a hin a lungthim un kidawi-kingai thu a hun hiau a hi. Zia 
chung chuan a lung gel un neumei leh pawsal ki pawl(nupan 
gual ah) dan lungthim ah hiat nawpna a hung um hi. Zia pan pan 
tangval-nungakte hin pilvang tak leh ching thei/kivengthei tak ah 
a um ding uh a hi. 

5. Adolescent Education in Apipen ah Atupte chu: 

Adolescent hun a hin, naupang a kipat pitin manaw tangval- 
nungak hung hina ah taksa bakte a khanto phat leh, khawtang(society) 
chia dan tawngpi tawh kitawn ah tangval-nungak tc'n khat leh khat 
ki zatua tak ah zi leh cha neina lam taksa bakte phatak ah mat chak 
ding hi adolescent education in a dawi/tup pipen khat a hi. Zia ban a 
chun cha leh nau nei na lam tawh kisai taksa bakte siattheina te le a 
kum uh pitin nanaw a hung tamding zui un, zia tawbang siatsak thei 
na lunggel le neilo ding a hi ti hi a tup dang khat a hi. 

6. Atup dang khat a hi leh nu leh pan gual ah pawlche tak ah 
kipawlna a pat natna dawium lo takte haw neilona ding haw hi le 
a hi. 

Atup kit chu a hi leh damdawi (drug) leh a dang thil ( sub¬ 
stance) phalote matchakna ziak ah taksa phatlo/damlo theina lampi 
chialoding hi a hi. 

Adang khat kit chu a hi leh HIV a hi lo leh AIDS chungchang 
te hawitak ah hiat ah taksa ah lutsak/besak Iona ding ngaitua 
ding a hi. 

7. Lunggel Phalo/Diklo Khenkhat : 

Piting hun manaw pan pan numei nau/chapang tc'n lunggel 
phalo/diklo khen khat a nei sek u'hi. Etsa na'n numeite hin a thasin 
niksawp (thinei) nei lai ah nanbuk ah lut ah an huan hi a thiang puan 

bawl lo ding a hi a ti sek ua, zia hia thiang puan, zia hia thiang hi ti te 
hi lunggel ginchakna pholo leh diklo a hi, aziak chuh, ziahi numei 
naupang hung nungak pitin manaw tilte thasin niksawp hung ngaina 
mawng a hi. Numei nikawp hun leh kisil lo didng, zia nek thiang zia 
nek thianglo, a vawt thilte neklo ding ti te hi le ginchakna diklo/phalo 
ahi. Adik tak in nikdawp nei hun ah vang hawi tak ah kisuk thian 
nawpna lungthim nei ding a hi zawi. Zan phat leh mi abawtui (semem) 
a pawt leh a taksa a zawng/ chau hi ti hi le ginchakna diklo a hi. 
Bawtui (semen) vat khat leh thisan (blood) vat 20 a kibang in, zia ziak 
a chun taksa a pat bawtui pawt daw hin taksa a su chau/zawng hi ti 
hi lei ginchakna d ik lo a hi. Bawtui lelh thisan hin kitimatna a nei puau 
in, bawtui pawt ziak in taksa su kha le a um puai. Zia gual lunggel dan 
diklo te hi naupang hung khangdawk tc'n a haisan ding u a hi. 

8 . Taksa bakte (genital organs) diklo tak ah matchak : 

India ah Nationa Council of Education Research and Train¬ 
ing (NCERT) saina ah Adolescent Education lam tawh kisai Seminar 
kum 1993 April tha a lah bawlu in, Zia Seminar chuh Nampi (Na¬ 
tional) level ah bawl a hi. Zia ah chun, Adolescent Education hi School 
Curriculum ah pan sak ding lem a lah sau hi. Seminar ah hin adoles¬ 
cent hun hi naupan lai ah pat pi ting hung hi tiang a hi ti'n, piting a hung 
hina danu ngaitua kawm in pitinmanawte (adolescent) nau nei thei 
tiang ah taksa hawina ding thute a pawimaw bik in genuh a hi. Zia 
chuh sap pau in -Adolescent Reproductive and Secular Health 
(ARSH) ti in a ki hia’i. 

9. Nau neina lam hiselna ahilo leh taksa bakte kipawlna chungchang 
thu hi International Conference in kum 1998 ah Cairo ah kichian 
tak in a lah genlang tau hi. Naunei na lam hiselna (reproductive 
health) ti umzia chuh taksa hawi tak ah damthei hiselna tawh, 
lunggel pha gel ah natna umlo ah cha leh nau nei ding ti a hi. 

10. Pawlche tak ah kipawl ah kipat natna hung piangte : 

Numei leh pawsal kipawlna ah pat kilatua thei natna chuam 
chuam a um hi. Kipawlna natna kilaktua thei haw hi a natdan kibang 
thim gawn a hiu hi. Zia natna haw chuh sap pau in sexually transmit¬ 
ted disease (STD) ahilo leh Sexually Tranmitted Infection (STI) a kiti 
a hi. Zia natnate chuh Gonorrhoea, Chlamydia, Syphilis, Shingollosis, 

Venereal Warts, Hepatitis-B, Scabies Herpes leh HIV te hi a hiu hi. 

11. Kipawlna kilaktua bai natna : 

Sexually Transmitted Disease (STD) ahilo leh Sexually Trans¬ 
mitted Infection (STI) kiti natna haw hi HIV tawh bang ah, numei 
pawsal kipawlte ni khat zawk zawk in a nei chun, a nalo pen ah chun 
natna hik chu lut in a nalo zawk pen chu le hung na thei a hi. STD leh 
STI natna haw hi a nat til ah a ki-etkawl dam thei ah, a hi’n lah a 
natna hun sawt takte vang chuh etkawldam a haksa ta a hi. 

STD natna neite/veite chuh mite in a muse ma mau hi. Zia 
ziak ah chun STD natna neite'n mite hiat hing le a lau seku’n, ki- 
enkawl ah chia ding le a zaku a lah cha ma ma seku’i. Tulai hin vang 
chuh launa leh zachatna chu neu khat a pha deu ta a hi. 

12. Numei-pawsal kipawlna ah pat mun deu ah hung um/piang 
dawk natna khenkhatte, a natdan leh a etkawlna dan a nuai ah 
kipiate hih a hi : 

STD natna hih a natdan zia gual mawng a hi ti di a um bek 
pua’i. Mi khenkhatte vang chuh zia gual natna vei a hi leh a kihiat 
puau in, zia ziak ah chun ama natna ziak ah mi dang a kaisawn a hi ti 
le a hia puau. 

1. Gawnawria (Gonorrhoea): Mi khat ah Gawnawria natna a hung 
lut ni thum kipat ni nga sung in a natdan chuh bang gual a h’em a 
hung kilang sek hi. STD natnate hih zamaw/selchakte ah pat a 
hung kilang sek in, gonorrhoea natna ah na pawsal haw chuh zun 
a thak phatua leh na a sau ah, chuleh a zunu le a en-buang/a eng 
in a pawt sek hi. Numeite a hi leh a zun thasangu’n a tui kang in 
pawt sek hi. Gonorrhoea natna hik hih antibiotic damdawi khenkhat 
in a zo pua’i. Zia ziak ah chun Gonorrhoea natna a hi ti i hiat leh, 
a phatna tei tei ding zia lamkai ah thiam doctorte ki-etkawl sak 
ding a hi, chuleh i ki-etkawl zaw masia kipawl lo mai ding a hi. 

2. Klamidea (Chlamydia): zia hih bacteria zat khat in a natsak a hi. 
Hun bang bangchan a h’em chuh a natna a kihia dawk pua’i. 
Hun chawm khat zaw in a natdan chuh a hung kilang ah, zun 
thak phat leh a zun rawng (colour) a hung kisang ah chuleh a zun 
thak chuh a sat tawh kithua in a nat a hia pan hi. Zia natna hih 

gonorrhoea natna tawh kibang in a hung um chang le a um hi. Zia 
natna etkawl sung ah hin nupan kipawlna le nei lo ding a hi, a 
khuti lo a hi leh zia STD natna hin naubu (womb) tiang a hun 
natsak ding le lau um a hi. 

3. Taki/Siphilis(Syphilis): Zia natna hin a masa pen in neucha in 
selchak/zamaw a hilo leh nephu a hung pat pan sek hi. Zia hun 
ah chun a nat a hiat lo ziak in natna nei ka hi ti a ente’n a kihiat 
puau. A natna hik a lut nung ni 9 ah pat ni 90 sung in a nat a hun 
hia ta’i. Chuleh a taksa pumpi ah san phel phul in a bek a bek in 
a hung pawt dawk hi. Zia natna etkawlna ah hin a nupanua etkawl 
khawm ding a hi’n, a dam masiau a kipawl lo mai dingu a hi. 
Bang h’em ti ah a taksa chung ah a bek ah san phel phul chuh a 
neu ziak in kimu lo maithei a hi. Zia ziak ah chun a thisan test ah 
le a natna chuh hiat thei hi’n a. Zia natna haw hih a huncha a ki- 
etkawl lo a hi leh tunung hinkhua a ding ah le lau thawn um ma 
ma a hi. Zia hin le psychological (lungthimlam natna) le a suak 
sak thei hi. Zia natna hin thuak (brain) lam ah hun suk khak phat 
leh hiat sawt thei Iona, lunggel thei Iona, mi tawk kibatlona a hung 
um sek hi. Numei lam ah a hi leh a nauvawp piang nailote ah zia 
natna hih a lut khak a hi leh a hung pia’n ah pat mi tawh kibatlona 
nei in hung piang kha thei a hiu. Taki natna kiti hih a kipat til lai ah 
i etkawl phat a hi leh hawi tak ah sukdam thian kei thei a hi. 

STD/STI dalna/khamna ding ah pawimawte: 

1. Nupan gual ah pawlche tak ah kipawlna thei ding tamsak lo ding: 
STD/STI natna tarn ziak hih, nupan gual ah pawlche tak ah kipawl 
a ziak hi. 

2. A dal theina matchak di: Condom i mat a hi leh STD/STI natna 
dalna ding ah panpitu hi’n a. 

3. Ama lunggel khelsak ding: STD/STI natna lau um dante hiatsak 
ah a lunggelu khel/sang ta leu, vaigei lo kei ah doctor etkawl sak 
ah, a natna hiatdaw vak chun, a damna ding ah etkawlna ah panpitu a hi. 

Khamthei damdawi khenkhat: 

Khamthei damdawi (drug) khenkhatte chuh heroin, opium, 
morphine, cocain, marijuana leh hashiste hih a hiu. Amau haw hih nat 
thawk nawpna leh taksa suk ipna damdawi a hiu. Zu dawm, dumzial 

chep tawh thakhat a hi. Ei addict sak zo khamthei damdawi zu, dumzial 
ti thilte hih le (substance) ti in a kihia a hi. Thil a hilona ding ah matchak 
hih sap pau in (Substance Abuse) ti in a kihia’i. 

Nat phatna ding ah kimang damdawi (drug): 

Mi khat taksa a hi lo leh a taksa bakte nasep, lunggel dan 
sudanglam zo thil khat chuh drug a hi lo leh damdawi a kiti’i. 

Damdawi matlo ding gual ah mang (Drug Abuse): 

Natna damna ding doctorte damdawi a hi lo lam ah a kimat dan 
khen khat a nuai ah hin a kipia a hi: 

Nek ding zat val ah nek: Doctor in damdawi nek ding zat a 
ti val ah nek chuh zia chuh damdawi diklo ah ne ti chuh a hi. 
Etsakna’n, damdawi khat miligram (mg) 2 chau ne’n ti hen la, mg 
10 ne taleh zia chuh dam dawi diklo tak ah mang (Drug Abuse) a 
kiti a hi. 

A val deu leh a mundeu ah nek: Etsakna’n doctor in lup 
kuan ah khat vei chau ne in a ti damdawi chuh val deu leh mun deu 
ah a kinek a hi chun, zia chu le damdawi matdan lo ding ah mang 
(drug Abuse) a kiti a hi. 

A hun val ah nek: Etsakna’n doctor in thakim khat ne’n a 
tina’n zia sang ah chuh sau zaw nek a hi chun, zia chu le damdawi 
matdan lo ding ah mang kiti tho ding a hi. 

A kile kikal ah mangcha: Etsakna’n doctor in a damlo imut 
theina ding a hi lo leh a chawldamna ding damdawi ti ah a piak 
thasang in Gardenol kiti damdawi, i vak nek leh khawhiatna le 
beisak, taksa le kithinsak ziang thei damdawi hih kipia ta leh, zia 
chuh a kile a kikal ah damdawi mangcha a kiti’i. 

A kile a kikal ah helkhawm: Damdawi nek ding pakhat 
sang ah khat tarn zaw, doctor gen gual lo ah mawk siam siam ziang 
chuh zia chih a kile a kikal ah damdawi helkhawm kiti chuh a hi. 
Etsakna’n, awl ah chawldam ah imutna ding damdawi chuh 
neukhat a hat deuna ding ti in kham thei zu tawh helkhawm in 
dawn sak tale hin, zia chuh damdawi matlo ding gual ah mang/ 
helkhawm a kiti a hi. 

Dan in a phallo damdawi matchak: 

Dan in a phallo damdawi, etsakna’n (Brown Sugar), Mari¬ 
juana, ganza chuleh zu tite mat/nek hih damdawi diklo tak ah mang 

(Drug Abuse) a hilo leh thil diklo tak ah mang (substance Abuse) ti in 
a kihia a hi. 

Damdawi mat khial ziak ah hung um/pawt thil: 

1. Damdawi mat khialna ziak in, bang hem ti chang leh nasepte 
chuh a hung chual chum sek in chuleh zia damdawite chun siatnate 
le a suak sak sek hi. 

2. Khawhiatna hung mang in imut nawpna bang a pian sak zaw sek 
hi. 

3. Opium nek luhai gual ah luhai in, hawi tak ah hiat theina leh mu 
theina a um sek pua’i. 

4. Eiu haw’n i hiatu, i muu lungthimu ah i gel dan hawu a lelam dai in 
a hung um zaw sek hi. 

I mat khial leh a phalo lam ei zawngsak(addict) sak thei thilte: 

Pitin manaw ah hung khang dawk naupangte’n thil thak tuina 
hiat nawp leh mu nawpna nei in, chuleh a lawi a paiteu in a til ziak a 
hi lo leh amau lunggel guitun lo ziak ah lunggimna hiatmil theina ding, 
zawngsak thei/na thil tarn tak a hilo/ a diklo in a mang seku’i. zia thilte 
chuh etsakna’n dumzial chep, ganza chep, a tui ah dawn a hat zaw 
diak thingpi a hilo leh coffee, zu, ah pat kisiam nganza chi a tang ah 
nek thaw gutkha, pan masala, khaini, dummuam, kani chuleh taksa 
ah kap thaw (injection), heroinete hih a hiu. zia thilte awl awl in i 
taksa in a hun du ah, a hung zawngsak tak leh i taksa chuh a hung ha 
siat sek hi. Zia ziak ah chun, pitin manaw khangdawng naupang haw’n 
bang tik lai ah le zia thilte hih a phalo ah mat keilo ding a hi. 

Thumalte umzia leh a hil chetna: 

Adolescence - Mihingte kum 10 a pat 19 chan tiang hun hi 

adolescence a ki ti. 

Puberty - Numeite kum 10 leh 18 sung ki kal ah thasin 

niksawp hung hun sung hi puberty ti in a ki 
hiai. Puberty hun a hung tun phat leh nau 
nei thei a hung hitau a hi. Mi piting hun kum 
18/19 a tin nai lo leh nau nei a pha puai. 
Haktinnaba - Numei leh pawsal kipawl. 

Pandam - Tup leh dawi. 

Mi khenkhat te'n a taksa nawpna ding ua 
leh khamtheina ding ua dum zial chep, kikap 
(injection) na a mat uh dam dawi te haw hi 
drug a ki ti a hi. 

Heroine, opium, morphine, cocaine, zu, 
dumzial, khamthei na thil nek leh dawn ti te 
hi diklo tak ah i mat chak leh zia chu sub¬ 
stance Abuse a ki ti a hi. 

AIDS (Acquired Imnune Deficiency Syndrome) 

- Natna vengdawk thei hatna a hung zawn 
khal hun ah natna dang hung piang dawk 
din mun. 

HIV (Human Immune Deficiency Virus 

- Mihing te natna a pat vendew/hukdawk 
zawna ding hatna piatu sukniam/suse thei a 
neu ah neu thil hing a hi. 

Adolescent - Adolescence hun ah um khangdawng te chu 

adolescent a ki ti. 

Adolescenct Reproductive and sexual Health (ARSH) 

- Pi tinmanaw khangdawgte haw mipiting a 
hung hi tiang ua, a taksau leh a taksa bak 
teu natna um lo kei ah ki kawi thiangtho. 

STD (Sexually Transmitted Diseases) 

- Numei leh pawsal kipaw than huai ziak ah 
natna ki la tua. 

Laiuang (Symptoms) - Natna a hung um phat leh, taksa hungna, 

achip, abawl, vungdawk, taksa vun hung 
kawk ti te haw hi, zia natna hiatnasymptoms) 
a ki ti. Doctor in zia chu a mu in bang natna 
a hem ti chu a hiai. 

Ising chatpa - Jun tha dawk. 

Antibiotics - Natna hik vengdawk leh thatzo damdawi. 

Khuaina Mi Mannadaba 

- A sia a pha khendan na lung gel thei lo ah a 
ngawl gual ah um. 


Drug 


Substance Abuse - 

-Dawtna - 

(a) . Zia dawnate dawnhuna hi a chawm thei in pian : 

1. ARSH lam sau min hi bang a hem? 

2. Khangdawng kum 10 leh 19 ki kal ah um pawsal leh numei 
naupangte hi English in bangtin a ki ko em? 

3. Numei naupang te hin nau thei ta nau ti hi bang tin a ki hia 
thei diam? 

4. Substance Abuse hisak/hi thei thil min khat gen in. 

5. STD lamsau thumal te kha bang a hem? 

6. STI lamsau thumal te kha bang a hem? 

7. STD natna natc'n khawtang (society) a launa ziak uh gen 
in/pian. 

8. STD a pat natna hung piang pani min gen in/pian. 

9. A hun tak ah i etkawl leh doctor in a zaw, a hun tak ah i 
etkhawl lo leh tu nung leh lau thawng um ma ma natna chu 
bang natna a hem? Gen in. 

10. Natna damna ding damdawi matdan lo ding (diklo) tak ah 
mat chu English ah bang a ki ti em? 

(aw) Zia dawtnate hi chawm cha'n dawnhu in: 

1. Puberty kiti hi bang a hem? 

2. Adolescent hun ah naupang numei-pawsalte taksa leh 
lungthim put dan bang gual a hem? 

3. Adolescent Education in a thil tup leh dawi khat hun gen in/ 
pian. 

4. STD natna min pali chau gen in. 

5. Substance Abuse ti hi bang a hem? 

(b) Zia dawtnate dawnhuna hi huap zau tak in pian. 

1. Adolescent Education ah bang bang a pang em? 

2. Pitinmanaw hung khang dawng te ah um lung gel diklo te 
lampang hun zik in. 

3. Gonorrhoea leh Syphilis natna te umzia (Symptoms) leh a 
etkawlna lampangte zik in. 

Simlai - 5 

UMCHANPHA 

Rev. Laltingen 

(Rev. Laltingen- 1950 kum in Kawlhen khua ah a piang hi. Ama 
hih Pathian ngaisak mi a hi. 1998 ah kipat in tuni tiang in Pasto na a 
sem zing nalai hi.Child Evangelism lam ah thiamna nei mi a hi ban in 
umchan pha leh morality ngaikhawk mi a hi’i.) 

Umchan pha hih dangka leh sana pha pen sang in le a pha zaw’h, 
mel hawina sang in le umchan pha a hawi zaw’i. Umchan pha hih 
kizil hat ah nei thei a hi. Umchan pha neite chuh mi dangte zana a 
chang seku’i. Umchan pha/Nunchan pha nei leh nei lote kikal hih 
gamla tak a hi. Umchan pha ah kizilte a pawinawna mun ah mangcha 
thei leh puadawk theite chuh mi dangte’n umchan pha ti in a hia 
seku’i. Umchan pha leh kilawm i puakdawna ding mun leh i um ding 
dante khenkhat vak en hi tiu. 

1. Insung ah - 1 insung hih umdan pha kizilna a bul leh a pawimaw 
pen khat a hi. I insung ah kisak ding dan mat dik a pawimaw hi. I ute, 
“He, u,” ti ah, i naute, “Bawi”, ti a h’em, min chawm ah ko a kilawm 
in a pha’i. I nu leh i pa diak diak vang “He, nu/ Nu, He, pa/Pa,” ti 

ngei ngei ding a hi. Zia gual ma ah chun i nite, i gangte, i pite, i pute 
i sak ding dawl chiat ah sak ding a hi. I nuneu leh i paneute le nuneu, 
paneu ti ah zana pia kawm ah ko ding a hi. Mi khenkhat in a ute a 
min ah ko ziang, zia bep chuh hi lo ah, dawngma ho ziang le a um sek 
ah, thil kilawm lo tak, umchan kilawm a hi pua’i. Insung khat chuh an 
ne’h chut khawm bep hi lo in hun awng ah chut khawm ah holimna 
vantang le nei khawm sek hih a pha’h, kihepina le a supung hi. 
Thuamphua kuama chu ki’n lah, tel le a tel masa’n pang ki’n. Kuama 
thil le eng leh itsik ki’n. 

2. Ankuang ah - An nek lai leh tep puak chuk chuk lo ding a hi. An 
le kam sung ah selut thaw lo ding a hi. An thai phat leh kam ka zawk 
zawk ah thai lo ding, muk chi kawm ah thai a pha’i. Thingpi dawn 
tak leh a sat man ah hip puak thaw dawl dawl lo ding a hi. Hip a hi lo 
leh hawp puak dup dup a kilawm pua’i. Mi dangte’n mak sa’n tinu, 
hun en sau sau mai ding a hiu hi. La nekna lai, la khut ah bu leh me 
mat net nut ah mi dang bu leh me hawp lo ding a hi. Me suakna thik 
haikhaw chuh an nekna lam khut ah tuk lo ding, an khawi Iona, veilam 
khut ah tuk ding a hi. An-nek lai ah khut thin lo ding a hi. I chanaute 
tawh an nek khawm a pha’i. Nek kichu luai luai a pha pua’i. Nek 
ding kihawp dial dial a pha’i. Nekkhawm dial dial hih mi umchan 
hiate bawl dan a hi. Me lak ah i du leh i dawi chuam zen lo ding a hi. 
I sang ah upa zawte sang ah ankuang zawt masak leh me sawk 
masak le a kilawm pua’i, inkuan ankuang a hi lo leh. An nek lai ah 
nakkui ah nap leh naptui sukgit a kilawm pua’i. Malzin chuh bu leh 
mete a chuam ah piak a phai’i. 

3. Pau leh ham (paukam matdan) - Mi umchan pha leh phalo, a hi 
lo leh, mi ching leh mi chinglo chuh a paukam matdan in a kihia ma 
ma hi. Mi umchan pha, paukam kilawm leh hawi a khen thiam ma 
ma seku’i. Paukam pha leh kilawm mang thiam chuh umdan pha leh 
thiam a kiti sek hi. Paukam phalo in, mi hansia law ching ki’n. Mi 
zamaw’n ho ki’n. Thitha, sangak thu mang in naupang leh mi themlau 
ki’n. Zuau thu gen ki’n, mi’n hun taksang lo ding a hi. Mi heksiat leh 
lawtsiat bawl ki’n. Mi dang lak in khawlai thu mawk gen ziang ki’n. 
Insung thu le mi dang lak in mawk gen ki’n. Pau kibua leh tui kibua 
luak thei lo a hi. Sa’n a kengnung a thip’n, mihing in a paukam a thipi 

sek hi. Paukam kilawm hih mi zosia’n a ngai nuam hi. In ah khawlaileng 
a hung tak leh, hung lut aw, ti ah a chutna dingu kawkmu leh, gen 
piak ah kichu aw ti a pha’i. A kichut tak leh ,bang kiti leh la ti em, ti 
ah dawt pai a pha’i.A dawi zosiau pia thei ding hi leh kilawm ah, 
bang la dawi em, ti pai ziang hih paukam melpha a hi pua’i. Thu la 
gen ah la pau tak leh la chil mal leh la hu mi thakhum ki’n. Chingthei 
in pau sek le chin mite’n umdan a thiam hi hun ti’n au. Aw ngai pum 
pum ah mi hawk sek ki in. Mi vau pum pum chin lo a pha’i. Lungnat 
lai tak in le aw dam ah thugen kizil in. 

4. Kihilna mun/ Thiamzilna mun - School, College leh Thiamzilna 
mun tite him him ah zilsaktute, Pu (sir) Pi (Madam/Miss) ti ah hotupa,/ 
hotunu, ti paukam mat a pha’i. I hotu i umna mun ah a hungu chun 
dindaw ngei ngei ding a hi. I sang ah upa zawte chuh chutna awt 
ding a hi. Zingkal lam ah kimutuana masakna a hi vang leh, ‘Zingkal 
pha,’ (good morning) ti ah, nitak lam a hi chun, ‘Nitak pha,’ (good 
evening) ti ding a hi. Thu i gen nawp chun, ‘thu gen ka,’ ti ziang sang 
in, “Thu ka gen thei dia’rn,” ti ding a hi. “Hung lut ka,’’ ti ziang sang 
in, “Ka hung lut thei dia’m,” ti ding a hi. “Chia ta’ng ka,” ti ziang 
sang in, “Ka chia thei ta dia’m,” ti zawk ding a hi. I sang ah lian 
zawte him him za bawl a pha’i. 

5. Mipi lak ah - Mi pilvang lote chuh mipi lak ah a nui phatu leh a 
nui ham uau uau seku’i. Thugentu um zing ngai in thu ngaitha lo ah, 
i lawite, i gualte tawh kiho guk sul sul a pha pua’i. I lawi khat tawh 
tawt po bawl ah nui sul sul a pha pua’i. Mi pian bukimlote nuisan lo 
hial ding a hi. Mi umchan thaw ah tawt bawl lo ding a hi. Mi paudan 
haw le thaw ah nuaisia tak ah tawt bawl lo ding a hi. I sang ah upa 
zawte lak ah, a kamtam pen ah pan a kilawm pua’n, tawt bawl le a 
kilawm diak pua’n, a aw ngai pen ah pau le kilawm a hi diak pua’i; a 
hotu ah pang i hi lo ngai leh. 

6. Pathian biakna mun ah - Mun dang zosia sang ah Pathian i biak 
phat leh umchan pha ah um ding a hi. Khawvel mi lian mi lalte bawn 
i za ah, i lau leh Pathian chuh i za zawk diak ding a hi. Pauchap hun 
tak leh mit sin ngei ngei ding a hi. Kikhawp hun sung ah vei leh 
chang leh nunglam et tawl tawl lo ding a hi. Thugentu mailam et zing 
ding a hi. Thugentu’n thu a gen lai ah lekha a lah sim sim ziang ching 




Vaiphei Pauzilna 


39 


ki’n; thugentu lamusitna.suklat a kilawmpua’i.Biakin sung ah khathai 
a kilawm pua’i. Kikhawp hun sung ah pawt lumlet lo ding a hi. Biakin 
sung lut ma’n zun leh ek kithak daw sa ah um ding a hi. Thu gen a hi 
lo le la sa la hi chun mipi lam la maingat ngei ding a hi. Kikhawp hun 
a hun tak ah tun tei a pha’i. A diak in kikhawpna puitu,Conductor, 
Thugentu, hun pan ding, usher leh khuang pu ding leh a dang dang 
panna nei dingte chuh mipi masang ah tun masak a pha’i. 
Kikhawpna’h conductor in thugentu thugen gen belap leh lakchawm 
ah gen nawn kit a kilawm pua’n;.kipakthu leh thil dang gen tarn lo a 
pha’i. Mi dang lampi dal ah chut lo a pha’i. La la sak khial phat leh 
nui mai lo ding a hi. Bible chang gen zaw leh lasak zaw ah chutna 
lam del ah mawk tai thaw ziang lo ding a hi. I chutna awl ah zawt 
thaw a pha’i. Mi thu gen khial, la sak khial nuisan ziang lo ding a hi. 
Kikhawpna kipat nung ah Conductor in programme a guanggal sa 
tilo mi dang in programme dang thun belap a kilawm pua’i. Conductor 
in, La sa nalai hi tiu a ti ma ah la hun tel pai ziang sek le a kilawm 
pua’i. La chang hih a kizikna pau awphawi ma ah gen/the a kilawm 
hi. Chutna a gual awng nunglam ah chut a kilawm pua’i, 

7. Kicheina - Van pha leh thiangtho ah kichei chuh thil kilawm tak a 
hi. A hi’n lah, kichenina hih pilvan a ngai ma man ziang hi. Numei in 
puan-ak leh nik pa talua kimulet ziang theite kivan lo a pha’i. Puan- 
ak ang kihawng talua ah kivan lo a pha’i. Puan-ak nik kitiak talua 
(Skin tied) kivan lo a pha’i. Numei a di’n nungakte’n puanve a hun 
veu a kilawm hi. Pathian thugente’n le puan-ak pawl bial bual ziang 
a-ak lo diu a pha’i. T.shirt po thugenna’h ak ziang chuh a kilawm 
pua’i. Kurta, kawlte kivanna po ak ziang ah pulpit kal lo a pha’i. 
Numei in le tawka po cheng ah Biakin vel ah thugenna a lua ziang a 
kilawm pua’i. A hi thei chan ah pawsal leh numei in le van kitiak 
talua lo thiangtho leh kilawm ah a kivan a pha’i. Numei in numei van 
a chuam ah a neiu puanve leh puan-ak chualte a kivanu a kilawm hi. 
I kicheina leh kivanna hin I umchan phat leh phatlo a taklang hi. 
Umchan pha kizil i hi chun kivandan kilawm ah kivan le zil a ngai hi. 

8. Khawtang thil ah - Thina manna mun ah mi tawmngai hi gua’n, 
mi’n sem na’n a ti ki’n. Thapi kuanna’n kilep ching ki’n. Tuilam 
thinglam subuai ki’n. Khawlai leh lampi’n nen mawk pai ziang ki’n. 




Vaiphei Pauzilna 


40 


Pai malak sang in a suthiang in pang zaw’n. Signboard haw sep sian 
pang ki’n, umchan phalote bawl dan a hi. Mithina’h chut khawvakna 
ding ah unau tarn deu la hiu chun ka u a hi lo leh ka nau chia na, kei 
a lah um ta’ng ka ti ki’n inkuan ah khat khat chia ding ti a hi pua’n, 
nungak tangval zosia panna di a hi. A tamte a tarn ah pang, a tawmte 
a tawm ah pang a hi. Panpi ngai ah la pan sang in panpi ngaite panpi 
ah la pan chuh a pha zaw’i. 

Umchan pha / Nunchan pha hih a nei theite nam khangto a 
hiu ah. Pathian in a lawtin sakte a hi seku’i. Zia lekha sim zosiate 
umchan pha zui thei ding leh umchan pha um zo zing ding in a hun 
siamtu, Pathian in hun malzawl ta hen. 


Glossary 


Umchan pha 

Zilsaktute 

Mipilvanglote 

Maingat 

Chan kang 

Zintute 


: Um ding dan hia ah um. 

: Hotu/Ziltiltute. 

: Mi kivenglo, ngaitua dit detlote. 
: Mi / mipite lam en. 

: Khangto 
: Khualzinte. 

- DAWTNA - 

1. A nuai ah dawtnate thutawn khat khat in dawnbut in. 

(a) Umchanpha chu bang gual ah neithei a h’em? 

(aw) An kuang ah um chun ding dan zik in. 

(b) Mi umchanpha leh phalo leh mihing / chinglo chuh bang in 
a hiat bailam pen em? 

(ch) Bang ziak ah Insung ah kihiat thiamlona tung ziang thei a 
h’em? 

(d) Zun leh ek suak thu ah paukam kilawm la hiat zik in. 

2. Dawtna kipiate thumal 25-30 kikal vel in dawnbut in. 

(a) Insung ah um ding dan la hiatte chawm kim cha’n zik in. 

(aw) An kuang ah bawllo dingte hun zik in. 

(b) Kuate chuh miching ti ah hiat a hi sek uh em? 

(ch) Gun deu ah an nek khawm phat leh bawl dingte hun zik 
in. 

(d) Mipi mai ah thugen-lasadi te’n bang gual ah kichei leh um 
ding a h’em? 

3. A nuai ah dawtna kipiate dawnbut in. 

(a) Umchanpha ti umzia hilchian in. 

(aw) Thiamzilna mun ah um ding dan kimtak in hil in. 

(b) “ Mun dang zosia sang ah Pathian I biak phat leh 
umchanpha um ding” ti thu umzia hilchian in. 

(ch) Khawtang hinkhua ah umchanpha tawh kisai ah la hiatte 
zik in. 

(d) Naupangte a ding ah umchan zil dingte hun zik in. 

Simlai - 6 


A PHAL AM LUNGGEL 
(POSITIVE THINKING) 

Hautinlal Suantak 

( Hautinlal Suantak hih 1983 kum ah Tuibuang khua, 
Churachandpur Dist.,ah piang a hi’i. Gam leh mipi khantona dawisak 
mi a hina dungzui in mipi’n le ‘a phalam lunggel’ kiti hih nei leu ti a 
dawisak hi. Zia lunggel hih mi vantangte’n nei chiat leu khantona um 
ngei ding a hi’i,ti a sulang hi.) 

USA ah mihiam zosiate khu khawvel ah gam genthei pen 
pente lak ah pakhat Mozambique gam khun thakhat in kikawi hen 
lah, chun, Mozambique mi zosiate, chuti ma chun, USA gam khun 
kikawi leh, bang a ti diam? Bang chet a ti diam vang kige’n thei 
pua’n a, a ziak chuh tigual, a tak ah etchetna (practical experiment) 
kibawl thei lo a hi ziak in. Himaleh, a tangpi ah gen in, USA gam 
chuh hung kianiam deu deu in tin, Mozambique gam chuh hung 
khanglian tial tial in a. USA mite chun a sana dangkateu, a khawbuteu 

(mesinteu) a matchaku chi chuam chuamteu Mozambique 
gam chun hung pualut lo maleu, Mozambique gam chuh hung khangto 
tho in a. Aziak chuh USA mite a mihinnau leh a chawndanu ah hin 
thil lungtung lo ah unite siamphat nawpna lungthim, lungtup mualsuana 
ding ah phut tun tun nawpna lungthim, um mai mai sang ah kalsuan 
daw nawpna lungthim kitite hih a um hi. Ziate haw hih a ‘Pha lam 
Lunggel’ (Positive Thinking) a hi. USA mite chuh a Pawzitive Lunggel 
bepu tawh Mozambuque gam chun hungu hen lah, hung cheng leu 
Mozambique gam chuh bang tiang a h’em in khangto ngal ding a hi. 

Kalsuan daw ah thil siamphat nawpna lungthim bep hih 
Posiitive Lunggel a hi pua’i. A chawm lam in Positive Lunggel ti 
chuh a pha lam lam ah thil ngaitua hih a hi. Pawzitive Lunggel ‘thucha’ 
chuh a hi leh la lungthim ah la suangtua gual gual in thil la mu sek in, 
zia ziak ah chun a pha suangtua'n lah, a pha rnu'n lah, ti hih a hi. 
Pawzitiv Lunggel khenkhat vak taklang hi tiu- 

1. Ka thu gen khah zia pa khan a sia lam in a la pua na’i. Ke’n le a 
sia lam ah ka gen a hi pua ngal ah. 

2. A chia sa chuh a chia sa. Ei subuai nawt ta pua‘n a. 

3. Mipi mai ah ding dawk in thu ka gen ngam hi. 

4. Thamuang tak in zo tuithiang bang in ka luang dii diai hi. 

5. Ka tuni hun mat nuam ngei in a. 

6. Kipak tak in ka na sem zo ing ka. 

7. Kawl leh Sapte’n a bawl theiu leh, kei thingtangpa’n le ka bawl 
thei hi. Sapte le mihiam, kawlte le mihiam, kei thingtangpa le 
mihiam. 

8. Pathian tawh pang in ka natna hih ka taksa ah kipat ka deldaw 
ding a hi. 

9. Thadam tak leh thawveng(re;axed) tak in ka hinkhua ka mang 
zing hi. 

Ziate hih a Pha lam Lunggel (Positive Thinking) khenkhat a 
hi. Khawi mun in le, bang dinmun in le a pha lam (positive) ah lung 
hih gel thei a hi. Positieve Lunggel hih 1952 kum ah Rev Dr Norman 

Vincent Peale in a lekhabu,’ The Power of Positive Thinking’ ah a 
lah hilchian masa pen hi. Zia masang ah hin Jesu, Emerson, William 
James-te‘n le a lah gen gen tau hi. Himaleh, Rev Dr Peale in hawi 
tak ah mi vantangte hiatthiam ding in lekhabu in a hung sua masak 
pen ziak in ama hih ‘Father of Positive Thinking’ ti in min vua a hi. 

Rev. Dr Peale hin a Pawzitiv Lunggel thucha hih Bible kipat 
in ka lakdaw a hi a ti‘i. Pawzitive Lunggel hih ‘Practical Christianity’ 
a hi a ti hawk hi. Tichun, Bible ah Jesu’n ginna’n thil a bawl thei dan 
a gente khah, Dr Peale in a nawn a nawn in a taklang hi. Khenkhat 
chuh-(l).... “ginna ankam mu tia la neiu leh, zia tang kiang ah khin 
le, zia lam ah sawn kichawn mang in ti leu chin, kichawn mang mai 
ding a hi; bangma la hi thei lo urn lo ding a hi “ (Matthai 17:20). (2) 
“La gin bangu in la chungu in hung tung ta hen” (Matthai 9:29). 

Ginna tawh Positive Lunggel chuh a kibang a hi’i, Rev Dr 
Peale in a ti‘i. Himaleh, bangti dan ah kibang a h’ern ti vang a gen 
diak pua’ i. Tekhinna la in, eiu in ginna tawh Positive Lunggel a kibat 
dan vak hilchian hi tiu. ‘Lenkhawp’ i ti chun bawl pen (i.e., la sak 
khawm) i gen lang pua’i. Himaleh, ‘lenkhawp’ tawh ‘1a sak khawm’ 
chuh a kibang tho a hi. Tigual rna chun, ‘Ka ging hi,’ i ti chun i bawl 
pen i gen lang kit pua’i. ‘ Ka ging hi,’ i ti chun i bawl pen chuh, 
‘Positive Lunggel’ a hi. Hilchetna’n, tukum kum tawp exam ah I Div 
in hung ing ka, ti i gin a hi chun i lungthim ah tigual chet chun Pawzitive 
tak in a lah kigel lawk sek a hi. Tichun, i gin gual gual, i lunggel gual 
gual in khawvel a kimu hen, chun, i khawvel le tigual ma chun a hung 
urn sek hi. Zia ziak ah chun, ginna tawh Positive Lunggel chuh a 
kibang bang a hi. Zia ziak ah chun, Jesu’n ginna neiu’n a ti chuh. Rev 
Peale in positive tak in lunggelu’n a ti tawh hung kibang tho ding a hi. 

Sakhua (Religion) lam ti lo in, Science lam in le I lungthim ah 
i ngaitua gual gual in thil i mu ‘n,i dawng sek hi” ti hih a ka mudawk ta 
hi. William James, Father of American Psychology ti ah min vuapa’n 
hih ti’n a lah gen hi, “Mihiam in a lunggel a san danglam dungzui in a 
hinkhua a sang danglam thei hi”. Zia lo chun Psychiatrist minthang 
khat, Dr Kari Meninger in hih ti’n a gen hi,“Thil umdan sang in la 
lungthim ah la rnudan chun thu a pua zaw’i”. 

Michael Curley kitipa vang vang chun hih ti’n a gen hi. 
Mihiam in, i ‘Khawvel neucha-cha’ kinei chiat ah. Zia i khawvel hih 
i kisiam chiat a hi. Kum masa i lunggel a hi loleh, tha masa i lunggel 
a hi loleh, zani i lunggelte khan i tuni khawvel hih i siam a hi a ti’i. 
Tichun zing a hi loleh kum kit ah i khawvel ding chuh tuni’h i lunggel 
hin i siam pan ngal a hi a ti’i. Zia ziak ah chun, a pha lam lam ah 
(pawzitiv tak in) lung i gelu a ngai hi a ti’i. 

Pawzitive lunggel a pawimaw dan vak gen kit hi tiu. Puerto 
Rico gam mun khat ah mi a chaga ma mau ah. Sorkar in ‘scheme 
leh sanction’ tam tak in siam phat a gua’i. Himaleh a phachuam 
pua’i. Tichun Oscar Lewis kiti mithiam khat in a hung suina ah chun 
zia Puerto Rico mite a chatgana ziaku a hung mu dawk hi. A khandanu 
(etsakna’n-naupang tilkhona umlo), a chawndan leh thil a lak danteu 
(etsakna’n- hausa le’ng Pathian hia lo ding ka hi, zia ziak ah chun ka 
chatgat hih Pathian lemguat a hi tite) khah chatgana sudet zaw semtu 
a lah hi hi. A chawndanu chuh ‘ Culture of poverty’ (chatga 
chawndan) ti in mithiamte’n a min sak tau hi. En leu hin, eiu hin le zia 
‘Cultute of poverty hih kinei hi maithei a hi. Zia ziak ah chun, Pawzitive 
Lunggel (dindaw nawpna lung thim, siam pitin nawpna lungthim, hisel 
tak leh hing leh lim tak ah hinkhua mat nawpna lungthimte) pang lo in 
India sawrkar in a bawl ‘ scheme’ IRDP, JRY, IAY, NREGS tite hih 
le i gamu ah hin a thawn mai hi ding a hi. 

A bul ah i gen gual in USA mite chun a sumu tawh a 
mesinteu(khawl) panglo in Mozambique gam chuh va tungding ziang 
ding a hiu hi. A ziak chuh, Pawzitiv lunggel umzia hih amau lak in 
‘general knowledge’ tichu, mi vantang hiat leh holimna a hi ta a hi. 
Eiu hin le Pawzitiv Lunggel hih ‘general knowledge, ah i neiu a ngai 
a hi. Tichun Sapkangte ti lo ah eiu hih Positive lunggel ‘hih general knowledge’ 
ah nei masa pen nam kihi mai ding a hi. Chun i khandan leh i chawndanu hin 
le Positive Thinking ( Phalam Lunggel )hih hung bek ding a hi. 

Ni khat Positive, a zing ah Negetive ti chun umzia um lo ding 
a hi. Zia ziak ah chun, a vel in, i gen kit hi: ‘a phalam lunggel’ hih i 
chawndanu a hi a ngai hi. Chawndan kiti chuh bang tiang a h’em in 
nam det a hi‘n; a kisang lumlet ngai pua’i. 

Kianiam 

Mualsuana 

Kalsuan 

Thucha 

Thamuang 

Vantangte 

Khandan leh chawndan 
Kitheng 


Glossary 

: Din mun niam deu deu. 

: Sep leh bawl ah zawna. 

: Ki pan dawk ah chia/kuan dawk. 

: Thupi/Thugil. 

: Lungmuang. 

: Mipi/Nautang. 

: Nisin khawsak dan/Nek leh chak hawldan. 
: Kisang. 


-DAWTNA- 

1. Chawmchan dawnhu ’n: 

(a) Positive Lunggel thucha bang a h’em? 

(aw) Positive tak ah lunggel USA mite’n bang lungthim a puan 
em? 

(b) Father of Positive thingking kua a h’em? 

(ch) Bible ah Positive Lunggel a kilatna chang leh a changthu 
ziak in? 

(d) William James leh Dr. Karl Mehinger thugente kha ziak in? 

(e) Kum 1950-60 lak vel ah ei gual ah genthei himaleh tuhin 
(kum 40-50 sung vel bep in) khawvel ah gem 
changkangpente lak ah pangte gambling (Country) pathum 
min gen in? 

(ng) USA leh Japan ahmi 100 lak ah mi 90 (90%) velte’n hisel 
tak leh thatho tak in hinkhua a mang ui. I khawtang i et 
chun, a hisel leh a thatho mi 100 lak ah mi 50 (50%) kiting 
bep maithei in a, bang ziak a h’em? 

2. Thumal 70-80 vel in dawnhu’n. 

(a) Ei lak ah chatga chawndan(Culture of Poverty) etsakna 5 
pian? Ziate hi thatho chawndan(Culture of Entertainment) 
ah theng danglam dan ding ziak in? 

(aw) Sorkar schemes IRDP, NREGS, SGRY, JRY kiti hin ga 
mitting a sua thei na ding in bang a ngai em? 

(b) I Zillai ah etsakna kipete pang lo in. Positive lunggel 
etsaknate(examples) 10 ziak in? 

Simlai - 7 

DR. AMBEDKAR 

(1991-1956) 

Tawngneilal Vaiphei 

( Tawngneilal Vaiphei- 1958 kum in Pengzang khua, 
Churachandpur Dist.,ah piang a hi’i. Ama hih Viphei Literature Soci¬ 
ety ah Secretary na kum 10 vel hial a sem zing lai a hi’i. Literature a 
ding ah Ziaktu pawimaw khat a hi bep hilo in, a tha leh zung leh sum 
leh pai ah a panna ziak ah Vaipei Literature Society hih hing thei a 
hi’i. Tu’n, D.M. College, Life Science Department ah,Selection Grade 
ah sem zing lai a ni’i.) 

Hindu sakhua ho mite chuh a dinmun san dan dungzuiu in 
nam lian pali ah khen a hiu hi. Amau haw chuh Brahmin, Kshatriya, 
Vaishaya leh Sudrate a hiu hi. A hun siamtu hin Sudra nam hih nam 
chungnung deu pathumte na sem ding ah siam a hi ti'n a ngaiu a hi. 
Hindu sakhua ho taphawt chun, zia nam pali lak ah pakhat min a laku 
a kul a hi. 

Zia Hindu nam palite ban ah a pualam ah kipat Hindu sakhua 
hun zui nuam nam sang deute le a phal diak puau hi. Nam sang kiti 
leu le nam kidak um in a ngaiu in, khawi khak thiang lo in a kawiu a 
hi. Et le a en nuam puau ah, a limu in a lia leh le Hindu mi hi lo khawp 
ding in a kingaiu a hi. 

Nam kidak um leh sukkhak thiang lo ah a ngai namteu hin 
kum za tam tak Hindu nam chungnung zawte sukgentheina a lah 
tuak tau a hi. Hindu sakhua hote lak ah hin, kithetna a lah sang ma 
ma a hi. Zia nam kidak um a sakteu chuh Hindute tawh khawi khat 
ah le a cheng khawm thei puau hi. Tuikhuk le kikawp phal a hi diak 
pua'i. Amau haw chuh sawntawlawi in a mang seku ah, a kul phatu 
leh a ko phak dingu'n khaw pam in a chen saku'i. Amau chun nek leh 
dawn thilte a khutu'n Hindu nam liante chuh a pia thei puau hi. 

Hindu sakhua ho hi leule Hindu biak in ah a lutu phal a hi 
puau hi. Thuamphua, gothil bangma nei phal piak le a hi puau hi. 
Lekha sim ding ah sikul kai phal a hi pua’n, nasep kidak um leh gim 
um chuh amau a ding in a ngaiu a hi. Nasep neu leh niam pente chuh 
amau sep ding mawng in a kawi seku hi. Zia chun, Hindu mi pha haw 
chuh na neu leh niam sem theilo khawp ah chungnung in a kawiu hi. 
Thil a lawk mutheina nasep phal piak a hi puau ah, a dinmun dawp 
sanna dingu kinepna nei theilo khawp in sukniam a hiu hi. 

Zia nam kidak um ah kipat chun mi thupi leh minthang pakhat 
April 14,1891 ni'n a hung piang hi. A min chuh Bhimrao Ramji 
Ambedkar a hi. Ama chuh nam kidak um sung ah, Mahar nam ah 
piang a hi’i. Tulai ah hin Maharastra State ah, Mahar nam a tam ta 
ma ma ta hi. Mahar nam min ah kipat a state min hi hung kiphuak 
hi’n a, ti gingcha pawl le a umu hi. Ambedkar pu, Molaji chuh East 
India Company sepai ah Havildar chan ah a lah kaisang ah, a pa, 
Ramji le Subedar Major chan in a lah kaisang hi. A pa, Ramji chun 
Teaching Diploma a zo ah, sepai sikul ah Headmaster na a lah sem 
hi. Ramji leh a zi, Bhimabai hin cha 14 a neiu in, Ambedkar hih a neu 
pen a hi. Ramji hih mi khuahia masa a hi ziak in a chapa chuh lekha 
nasa tak in a sim sak ah, mi thupi leh lian tak a hung hi ta’i. 

Sukkhak thianglo nam mite thawk gual chuh Ambedkar in le 
a thuak ah, ama'n le Hindu nam sangte sukgentheina, tawdenna leh 
musitna a thuak to a hi. Khendanna leh sukzachatna haw le a tuak 
sek ah. Sikul ah a lawitc'n le a kidaku in, dawn ding tuium leh le a pia 
phal sek puau hi. Tuibel kikawppi ding a nuam puau ah, dangchak tak 
kawm in, a khawsa sek hi. A tui khawi khak taphawt a butthak piak 
seku a hi. Sukkhak thianglo nam a ti ziaku’n Ambedkar leh a upa, 
Anandrao chuh mi chutna ah le a kichutu phal a hi puau hi. Saidip 

puan a hun kichawiu chung ah a kichut sak seku'i. Ahotuteu khenkhat 
vang in bangma le a dawng ngai sek puau hi. A kiangua va chia ah a 
jeklobuteu hang et ding le a nuam sek puau hi. Sanskrit hotupa'n 
Sanskrit a hil nawp tak lo ziak in pawl -X ah Ambedkar in Persia pau 
a lak khawlaw ziang ta a hi. 

Ni khat chuh a hotupa'n Ambedkar blackboard ah sialkawp 
(Maths) hang khuat ding in a sawl ah, a hi’n lah, Hindu nam sang leh 
thiang kisa naupang haw’n blackboard nung ah a kikawiu a buchunteu 
(tiffin) chuh va sukha kha'n a ti lau in, a hung kikozak tau ah, a 
buchunu a lakman zawu nung in Ambedkar in blackboard lam a nai 
thei pan bep hi. Bombay ah Elphinestone High Sikul ah a kai lai in 
sukgenthei leh sukdudana nasa tak a tuak sek ah, khawlai dung vel 
ah, “Ei sukha ki’n” ti kampau a hia veu sek hi. 

Ni khat le Ambedkar leh a upa Anandrao chuh a pa nasepna 
mun zuan in bawngkari'n a chiau ah, lam kim a hung tunu ah chun 
bawngkari pu chun nam kidak um a hiu ti a hun hia dawk ta’h. Zia 
phat ah chun a kum sak ah, a kinung le san gaw ziang ta’h, a 
chuanmanu a le ni ah piak a guatu chun a chuansak kit ta hi. A hi'n 
lah Ambedkar in bawngkari chuh a khal /hek ah a neipa chun keng in 
a hung a zui thaw tawp a hi. Lam kal ah a dangu a hung chak ta in, 
kuam'n lah dawn ding tui a pia nuam puau hi. Dil (munkuak) vel ah 
tui chuh dawn ding in a kawkmu seku hi.. Hih ti tawh bang ah mihing 
leh mihing kikal ah kidaidanna, kithetna leh kitenna a tuakte hih 
Ambedkar in a ngaitua chang in, a lungchang chei zum ah kisun gual 
in na a sa sek hi. Zia suak leh sal tawh bang ah kipat a nam chanpite 
a hukdaw theina ding ngaituana’n lekha ha tak in a lah sim sek hi. 

1907 kum in pawl -x a hung pass ta'i. Elphinestone College 
in a sim zawm pek ah. A thiamthei ziak in Baroda Lengpa’n scholar¬ 
ship tha sin ah sum, cheng 25/- a pia.sek hi. 1912 kum in BA a zo ah, 
1913 kum in Lengpa scholarship ma ngansia in Columbia University 
(USA) ah MA sim ding in a chia hi. Zia mun ah chun nisin dakkal 18 
sung lekha a sim sek hi. 1915 kum in MA a pass ah, 1917 in Ph.D a 
zo kit hi. Ph.D Degree a sim lai in M.Sc (Economics) leh Doctor of 
Science sim theina ding dinmun a siam fel vek hi. A hivang in Schol 

arship a mu ding hun sung kum bituk a bei tak ziak in, in lam ah a 
hung kile kit ta'i 

1918 kum in Bombay khawpi ahPolotical Economy Profes¬ 
sor na a sem ah, tha khat in Rs. 459/- a law hi. MA. leh PhD. degree 
nei ah Professor na a sep nung ah kuama'n a nasep haisan ah lekha 
hang sim nuam kit takhel pua'n au. Dr. Ambedkar in vang thiamna 
sangzaw a va zil nuam nalai hi. Nam kidak umte thawk gimna chun a 
um hiat hiat sak thei lo a hi. A nam chanpite a lungsiat ziak in a zi a 
chate leh a nasep khiala lo in 1920 kum in London lam a zuan kit ta'i. 
A bul a hun pan ah, M.Sc(Economics) leh Doctor of Science a va zil 
ah, Library ah sun ni turn turn in lekha a sim sek hi. Tichun 1921 kum 
in M.Sc (Economics) a hun zo ah, 1922 kum in Doctor of Science 
degree a zo kit hi. A hun tam zaw chuh thil zilna leh lekha simna’n a 
mang zo kei a hi. Hindu nam kithianthosakte tawdenna kipat ah, a 
nam chanpite hukdawk a tup ziak in nasa tak ah lekha a sim a hi. A 
thil tup chuh a sukpitin thei lo chun, meithal ah kikaplum ding in a 
kihaksial hial a hi. 

Dr. Ambedkar in a nam mipite chuh zia gual ah hin tilkhona 
thu a hil sek a hi. 

“ La henkawl buteu chuh nangu in la kisut dingu a hi. I 
suachatna dingu in Pathian a hi loleh mi liante khut ah kianga kiu in, i 
suachatna dingu'n Pathian ho leh kithawina hilo in Politics din mun 
leh thuneina chau in ei suachat sak thei a hi. 

Eiu i kisukthian masak phawt lou chun, i malam kalsuanu sau 
thei lo ding a hi. Mi dangte panpina hilo in eiu leh eiu kipanpi tua ah ei 
leh ei kizapi lo ah kihiat chianna i nei lou chun masawnna bangma mu 
lo ding i hiu” ti'n. 

Kum tam tak tawdan leh nawchep ah a lah um ta, 
kingainiamna chan le a lah nei ta, suachatna nei ding ah le kigingcha 
pha talo, nam kidak um ah ngai, sukkhak thiang lo ti thu a hun hiat 
phatu chun a hung khanglo tau ah. Vantang tuikhuk tui a khai theina 
dingu in 1927 kum in mipi kiphinna siam in, Ambedkar lawi chun 
kiphinpina (general strike)a hun pan tau hi. 1930 kum in Hindu hi akin 
ah a kikhawp theina dingu'n kiphinna a siam kitu a hi. Langsal tak ah 
mipite a hung kiphin ngam phatu chun nam khawikhak thianglote 

pankhawm leh kithugual a pawimaw zia a hung kilang ta'i. 1935 kum 
in nam kidak um ah ngaite chuh Scheduled Caste min put sak ah um 
in kitelna’h seat reservation siam piak a hi tau hi.. Bombay kitelpina 
1937 kum, ah kipat mat pan a hi ta’i. Politics ah a panmunu a hung 
lem ta a hi. Zia kitelna ah chun Dr. Ambedkar leh SC candidate 
tampi tel tin a hung hi tau hi. Governor-General's Council - ah mem¬ 
ber ding in Dr.Ambedkar chuh guat a hung hi pai ta'i. Zia gual ah 
chun 1942 kum ah kipat in sawrkar nasepna awng po po 100-ah 
pagiat leh a kim (8 1/2 %) chuh SC te chan ding Dr. Ambedkar in a 
del dawk ta a hi. 

1947 kum ah British sal ah kipat India a hung zalen phat ah 
khan Dr. Ambedkar chuh Law Ministe ah laklut a hung hi ta’i. Con¬ 
stitution zik le a hung pawimaw ta'i. Law Minister hi zing pum in 
Constitution Drafting Committee ah Chairman ding in Dr. Ambedkar 
chuh kilunggual tak in a guat kit tau hi. Ni 141 sung in India Constitu¬ 
tion chuh zik zaw’h a hung um ah. Afounder a hi ziak in Dr. Ambedkar 
chuh Father of Indian Consititution ti'n hiat hial a hi. 

Dr. Ambedkar in Scheduled Caste mite bep hi lo in Schduled 
Tribe leh nam chualchum dangte himna, masawnna leh dawpsanna 
ding chanvo leh hamphatna tarn tak India Danbupi (Constitution) ah 
a chuan sak ta a hi. Nam khat leh khat kikal kidaidanna, kisukkhak 
theilona leh kawng tin ah sukgentheina zosia chuh Constitution ah a 
ladawk zo ta’i. Dan nuai ah kibatna chuh chi tin leh nam tin in i hun 
nei tau hi. 


Glossary 


Pawlam 

Sukkhak thianglo 

Sawntawlawi 

Gothil 

Khendanna 

Sukdudana 

Chanpite 

Chualchum 

Vantang 


: Mundang / Michuam 
: Kidak um 
: Sawlchak / suak 
: Nei leh go 
: chuambawlna 
: Suk gentheina / gawtna 
: Kibatpite 
: Flatlo, niam 
: Mipi 

-DAWTNA- 


1. A nuai ah dawtuate thugual khat chiat in dawnbut in. 

(a) Hindu nam ah nam niam pente min zik in. 

(aw) Nam dangte’n bang ziak ah Hindu Sakhua ho ziang theilo a 
hiu em? 

(b) Dr. Ambedkar bang nam sungah piang a hi em? 

(ch) Bang ziak ah Dr. Ambedkar in Persia pau a zil law a h’em? 

(d) Bang ziak ah Dr. Ambedkar chuh “ Indian Constitution pa” 
ti ah hiat a h’em? 

2. A nuai ah dawtnate thugual 2-3 vel in dawnbut in. 

(a) Hindu sakhua ho nam pali te leh a kikhiat dan’u hil in. 

(aw) Dr. Ambedkar pa min bang a h’em? bang na a h’em a sep? 

(b) Dr. Ambedkar in Scholarship a mu dan leh a sum matte gen 
in. 

(ch) Dr. Ambedkar in lekha a simna ziak bang a h’em? 

(d) Dr. Ambedkar in a nam chanpite ding ah a sepdaw pathurn 
zik in. 

3. Dawtna kipiate hih dawnbutna saulte’n dawnbut in. 

(a) Hindu sakhua hote lak ah Sudra namte’n bang gual haksatna 
a tuak’u em? 

(aw) Dr. Ambedkar in haksatna a tuakte kim tak in hil in. 

(b) Dr. Ambedkar in a nam chanpite a tilkhona thute la hiat dan 
kim tak in zik in. 

(ch) Dr. Ambedkar leh a nam chanpite’n 1927 leh 1930 kum ah 
kiphinna a pat’u bang ziak a h’em? 

(d) Nam niamte dawpsan ah a um’u hih Dr. Ambedkar ziak a 
hi.... hilchianin. 

Simlai - 8 

Eema Khullakpigi Nongangheido 

Kumari Khaidem Pramodini 

(Kumari Khaidem Pramodini Devi 1928 in Kwakeithel Thokchom 
Leikai, Imphal ah piang a hi. A hinkhua ah a masa pen ah sekul 
zilsaktu’n a pang hi. A vainung ah sawlkar officer na a sem hi. 

Kumari Khaidem Pramodini Devi in lekha bang zat a hem a 
lah ziak hi. Ziate lak ah a min gen thei khenkhatte chuh- Pujaphidam, 
Leimarol, Khongelgi namglam, Palem Leipak Leima, Langlen Thadoi, 
Laijing Loija Seirengbi, Thingel Lai Haraokhol, Eema Khullakpagi 
Nongganghei do, Mamado Leishabido Angaobido, Aokki Manglan, 
Haoike Heikha Hasiko Heijen, Maha Lakshmigi Khutpaisel, Kabok 
Oikhrabi Kaboklei, Nura Jaithingkonu, Heloi Heloi Heloi, Ekisatki 
Kuli Nupi, Khuman Khamba, Torbung Tera Pambida Satpa Meibut- 
tite hih a ziak in a lah sudawk ta’i. 

Eema Khullakpigi Nongangheido 

Tumlam tang sang ah chia kalsuanna masa pen a hi, damsung 
ah. Lungthim kidang hiai huai. Genthei nawpsak kigawm, thachawl 
le um, bang ziak a h;em kihia lo. Paka lamlian nam ah a tai zel zel in, 
ka chuannau Jeep chuh. Kawi lumlet in ham chiai chiai in a kalto hi. 
Jeep chuh. Lamto a kal ah a hat chiak ziang hi leh a kilawm ta’i, Jeep 
a ham chiai chiai ziang chuh. 

Chawlngak umlo ah chutia ka chiau leh gamla tak ka lut tau 
hi. Tang sang kitiang haw ka mu in ka gel dawk hi, teksia upate 
thuching. Lungthim la tak ah hawi takmai, thip hiat hiat ah ding tangpi 
kigual tian bang zat a h’em ah suksiat nei lo, tawi lumlet lo in a chingu 
hi. Zia a muu ah kipat takhinna a bawlu a hi tuak hi- Tang a ching na 
e, a hawina e, a nunnemna e kiti hih. Gari hek in chawlngak umlo in 
ka chiau hi. Ka muu in tang pang ah val sitset ah tui chuaktha neucha- 
cha bang zat a h’em. Ka hiau hi ngainawp um tak vacha neu bangzat 
a h’emte ham. 

Chuti ah hung in sun dak 2 vel a gi ta’i. Keiu Imphal ah ka 
hung kipat dawu ah zingkal dak 2 bep a hi. Zia lai ah Tamenglong 
lampi khah, tulai gual in aphanai pua’i. chawmkhat kichawl hi tiu ti’n 
gari dinsak in leibul khat in ka chawlnga tau hi. 

Kei chuh Tamenglong ah khualzin hi ti’n, na va en hi ti, ti ah 
ei puipa, Abungba in a gen hi.- Zia mun hih Tamenglong leh Tharonte 
ni lamka a hi. Mallam kai lui pang ah chia lampi hih Tharon tunna 
lampi a hi. Mel 5 vel i chia leh Tharon kawkhuk a um hi.Simlam kai 
lampi a lian zaw deu hih Tamenglong tunna lampi a hi. Kawhawm a 
hung gen khak ah chun ka hia nuam ta’i. Bang gual kawhawm chi a 
hi ta dia’m? Thuk pam holimna ah gin dawn ah kigen kawkhuk gual 
a hi dia’m? A hilo leh nidanglai ah Cherrapunji ah kawhawm gual 
khah a hi dia’m? Ke’n ka dawng hi- Abungba, nang in Tharon ah 
kawkhuk a um hi la ti chuh bang gual ah lian a hi em? Mi lut theina 
chi a h’em, a hi lo leh si-al kua gual a hi em? 

Abungba in ei dawnhu’h- Awja lian thim hi leh kilawm. Kei 
ziang vang ka lut kha pua’i. Mi genna ka hiat a hi’n, kawkhuk ah 
chuh suangmantam hial le um leh a kilawm hi. Thuk tak lut thei le a hi 
a tiu hi. Chuleh bak a kangte le tamtak a um hi a tiu. Chuti holim 
kawm kawm in ka chiau in Tamenglong ka zuanu hi. Tharon lamka 
ah kipat mile 3/4 i chia leh lampi chuh a kichip ma ma hi. A pam le a 
ken ma ma hi. Ka chia khawmpi peon pakhat gari sung ah kipat nuai 
lam ah guam lam en suk a hi tuak in- Eh! a ti’n a mit leh mai a hum hi. 
Bang ziak ah la mai la hum a h’em ti ah ka dawt leh ama’n a dawnhu 
hi-1 mu lo leh a pha deu hi. A ken ei, bang tawh a kibang chet hi, zia 
ah hin kilik tha le hin gu leh chang zosia gawp in a. Zia ziak ah chun 
mu Iona ding ah ka mit leh mai ka hum a hi. 

Abungba’n a gen ah-Zia kawl mai ah hin lampi a siam laiu 
hin tang a hung chimtha’n, mi 7 a lawm in a del den in kawl nuai lam 
ah a thiu a tiu kha. Zia ziak ah chuh zia mun hih Sagi guam kiti a hi. 
Zia a hiat ah chun amu in Abungba kam a hum piak in, Hey! - Ei gen 
ta ki’n ka lau in, ka pum in ka kithing gawp hi. Ei gen ta ki aw u 
Abung. 

Chuti ah hung in nitak lam khawthim zul vel ah Tamenglong 
ka tung tau hi. Abung in ei dawng in- Awja khawi ah i tung diamu? 
BDO sap in vang I.B ah umna di a lah guanggal tei ta’n a. A hi’n lah 
ke’n vang ka inu ah ka tun sak nuam ngei e. Ke’n ka dawnhu’i - 
Nang kiang ah ka tung nuam hi. BOD kiang ah thu hiatsak hi ti’n 
chuleh nangu kiang ah tung hi tiu. Chuti’n keiu Abungbate in ah ka 
tung tau hi. 

Phalbi lai a hi. Thigua lak ah lam sau ah hungna ziak ah 
dapsa in, ka lengu’n mei ka awi nuam tau hi. Abungga in insung lut hi 
tiu a ti’n ka lut tau hi. In chuh a sau hi. In khuam lian tak tak kiphute 
chuh ka mu in, hausa leu kilawm ka sa’i. In tawm nung pen ah chun 
tummeipi a lah kisem hi. Meihawl am tawn tawn ziang, Imphal meiphu 
10 vel dim ding mei-am pha ma ma haw chuh aw! Mei kiang ah a lah 
kichu’i uhpa taksipi khat chutna khat ah. A hung tung keiu zosia a di 
le chutna pakhat chiat a dawu in keiu le kichuu in ti’n. Abungba chuh 
a husa tawl veng vung ah. Ama ngawn husa mai in le inpi sung a 
kithing zo hi. Ka nek leh chak dingu huan leh awmna ding, lup leh 
ipmutna ding ngaitua ah guanggal a hi. A masa a lah um mite chuh 
mawpuakna khat chiat a piau in an huan guanggal in ama le keiu haw 
kiang ah chutna a daw in a kitung hi. 

Abungba in teksiapi kiang ah chuh amau pau in bang a h’em 
khat a gen in. Pitek chun le a dawnhu hi. A pauu ka hiat lo ziaku in 
thip bek in ka et thawu hi. Zia ah chuh Abungba in a gen in- Awja, ka 
piu in Awja chuh ama kiang ah hung kitung in a ti ei vei. 

Kei le ding dawk in chutna chuh kichawi in taksiapi kiang 
zuan in a kiang ah ka kitung ta’i. Teksiapi’n a muk ah bang gen a 
h’em ka hia pua’n a phun mul mul in, ka luchang ei zut piak hi. Abungba 
in a gen in- Awja ka pi’n a gen chuh ka pi’n a hin a chanu- ka ninu 
khat a thi ta’n, a sawt ta’i. Ka ni mei leh awja mei a kipua in, ka pi’n 
awja a mu in, a thi ta,ka pi chanu chuh a hung hing dawk kit gual ah 

a gel in, a hun hepi ma ma in, me tui tak huan in nek sak in ei ti a hi, 
ka pi’n. 

Chuti’n holim kawm kawm in mei um kimvel ah awi in ka 
chim hi. Pitek chun ka khut tu kawm in ei et pum in ei them ei zut vel 
hi. Pitek umchan chuh ka mu in a mai vuai dil del chuh ka et leh ke’n 
zia ni ah taksiapi ah kipat ka muchak chuh aw! A til in ka hia pua’i- 
Khua hausa insung a hi. Pitek chuh a lah bei ta Hausapa zi a hi. 
Abungga chuh a tupa a hi. Hausapi chuh a lah damsawt ten in, kum 
90 hi ta’n a. A tupa’n vang a pi dam sawt dan a hia pua’i. 

An min ta, thuk ta. Ting chutna 2/3 ah bu leh me a kilui ta’i. 
An ne ta’i tiu ti’n keiu’n chutna pakhat chiat kidaw in tingchutna 
kiang ah ka chu tau hi. Abungba chuh keima tawh kizawm ah kichu’n- 
a tui di bangma a kimu pua ve’i. Nekthei le a hi na dia’m ka hia pua’i. 

Ke’n ka dawng in- Pipite lah? 

Amau chuh dan lam nitum ma khan kinek ta’n au. Tu hih pipi a lum 
ta’i. Peon Amu chun ankamtui a mu’n- Kateh antui hih thingkung a 
hi hih lah. 

Ke’n ka dawnhu ah- Ankam hih zia gual ah nek di a hi. Zia 
chuh an a phatna sumang lo ah nek di dan dik chuh a hi. Eiu phai ah 
Meiteite’n nel tak ah at in, meknawn ah i sawpu i huan seku hih 
midangte bawldan i laku ah kipat chia khial leh diklo a hi. Vitamin 
sukman ah nek, nek phatchuamna um talo a hi. La hia ta chulah 
Amuba. Abungba, ningkum ah khatvei Hyderabad ah training ah ka 
chia kha lah nek leh dawn, huan leh thakdan zil ding in. A hi’nlah, zia 
ah ka hun zildaw chuh i pu-ipate, upa-teksiate’n nidanglai ah kipat a 
lah matchaku chiadan/bawldan ngawnu a lah hi’n, a thak khatcha le 
a um pua’i. 

Khua a vak ta’i. Ka thawdawu in an a min ta’i. An ka neu in, 
an nek zaw in khua mipi tawh ka kimu tuau hi. Ka kiholim tau in. A 
tasam leh mamaw dinmunte gelkhawm zaw nung in gam en hi tiu, 
vakvel hi tiu ti’n ka chiau hi. 

Tamenglong khawpi tumlam zuan ka hiu, ka chianau chuh 
Abungba in ei mapui hi. Chawmkhat ka chiau leh tangpang ka leptha 
tau hi. A hawi ngei gam chuh thing haw chuh thip bek bek in,tawi 
lumlet umlo in kipei lumlet lo in kingainiam tak ah keiu ei lah lamtua 

hi’n ka gel hi thingkung unite haw chuh ka mu in. Kum sukna mun ah 
kalbi phatak in a um hi mun ken ah chun. A hi’nlah zia mun chuh 
kuama’n ngaisak bek lo hi leh a kilawm hi. A kisiam pat hun ah thingte 
a neulai ah suangpekte a thak a hi lai in a hawidan chuh bang gual 
bep ah a lah hawi dia’m! Tu’n le a hawi hi, a lui leh lui in um hen lui 
tak in. A mun chuh a ken ten in, lian le a lian hi. Zia mun dim set in a 
kek hi nonganghei (makei) kung ngawncha. Thingkung dang a kek 
pua’i. Ngaklana lungthim in hiat nuam thinlung in a dawng hi zia gual 
lawm ah tarn nonganghei ngawnchang! Kua’n bang gual ah a lah 
phu! Kenliang chuh a kithung suk pek hi Borak luigei tiang in. 

A gen hi Abungba’ n- Nidanglai in ka nungak tang valteu haw ’ n 
kipa khawm in Borak lui ah kisil in a lah chia seku’i. Tulai in Thanglam 
dawl, Lamphel Cinema Hall mai ah a kichia ta’i. Hinkhua/Khang 
pakhat a hi ta’i, Awja. 

Suangpek lam 2 vel sau, tawng 2/3 pek suangpek khat chung 
ah a kisun hih belcha gual khat; a mel/lim chuh Thingpi no lim a bang 
hi-A ning/kil khat ah suangpek ah a kuak lian khat a kivit hi. Zia chuh 
Borak ah kisil ah chia di nungak tangvalte butui kawina a hi. chuleh 
a kisil zawu ah a kalto taku leh a kichawlngaknau a hi ti’n kituak tak 
ah suangpek a kipha kual hi. A lailung chuh a awng hi, inmai tual tia 
hial ah hin. A pam deu hiau ah Nonganghei (makei) kung lian khat 
bul ah suangpek khat le a kipha hi, lalchutpha gual in. Zia chuh bang 
gual bep ah hawi a ta’m! Thukhenna (vaihawmna) mun, meeting 
neina mun le a bang hi. Zia mun chuh Sabhapati chutna le a bang hi. 
Bisbukbi Rabindranath Tagore Bishopbharti Shantiniketan hawina’n 
a khel di thu a um pua’i. A lailung chuh nunnawp bawlna mun, lamna 
mun a hi a tiu hi. Chuleh Borak lui ah kumsuk ah kisil zaw ah kalto 
tak leh thachawl ah kichawlngakna mun le a kiti’i. 

Nonganghei theihuan chuh a hawidan a danglam hi. A masang 
mawng ah le a hawi sa him a hi. A masang him ah sil leh chen ah 
kizem a lah hi mawng chanu, nongang theihuan a hi. Khaw nawpna 
dmasung thingtang gam umdan hawi chuh enlo theilo a hi. A hina 
ngai a hawina dik tak chuh ka damsung ah ka mu masakna pen a hi. 
A tawpna le hi maithei ti ka ngaitua leh ka hat a lam hial hi. 

Abungba’n a gen hi chawmkhat ka kichawlngak sungu in- 
thei ga hun hi leh nonganghei khawp chek ah ne ding la hi ah maw 

Awza. A hun ah hi lo ziak in la ne ta pua’h ti’n a kungte chuh a han 
vel et kit ah a thingkungte chuh a en vel vel hi. Chawmkhat a et zaw 
in thei kung khat a han kawl chawt chawt in a kaldawk hi. Chun 
chang 3 bep gana a bak chuh a dua pum in a hun lo hi. Ziate lak ah 
pakhat chuh a min san hawi ma ma in, a san sing seng in, a dua eng 
3/8 in a tuam hi. Abungba in a gen in-Awja heirol a lepga a hi’n a 
melsia leh le tui in a, thum ten in a, tep in lah ne aw. Thei chuh keima 
ziang in vang ka ne nuam pua’n, et ding ah in ah ka pua nuam hi. A 
hi’nlah, Abungba in tui la sa em ne’n ei ti tei tei leh 2 vang ka ne zo 
ta’i. A dangte sang ah a san pha pen chuh thing dua pek lian khat ah 
ka chun in ka sakhaupi sung ah ka khum ta’i. Chawmcha khat ka 
chawlngau in zia ah kipat chun keiu ka kilekit tau hi. 

Ka zintunnau ka tung tau hi. ka nu Hausapi chuh kichu’n 
keiu ei ngak in a lah um hi. A kiang ah kuang kang khat a um hi. A 
khut ah chemcha khat le a chawi hi. Thingchangmai min 4/5 le a 
kiang kimvel ah um ka mu’i. Keiu ei mu phat phat in Khullakpi Eema 
chun Thingchangmai a met pan hi. Thingchangmai chuh a met di 
kuan in a khut a chuh meipi kuanglai ah a lumlet in a hai hi. Kuang leh 
chemcha chuh le mei ah a khut a hai gual in a hai hi. Zia zaw ah chun 
Thingchangmai min chuh a met in a sem hi. A lian pen leh a min pha 
pen Thingchangmai pakhat chuh vang a khawi pua’n, a kawi khek hi. 
Ka ngaitua ah nu Hausapi’n a pha pen a khekchak chih bang ziak a 
hi dia’m. Akimet Thingchangmaite chuh Abungba in a gen in-Awja, 
ka pinu’n pawtdawk lo ah chia a hi ziak in gim ta’n a; a hun pia nuam 
a hi. Keiu thingtang mi hih a tui a tang ka nei puau in zia gual hih a hilo 
leh a ti a hi. 

Nitak an nek zaw nung in Abungba in lam en hitiu: khua in 
Awja a ding lam (dance) khat a guanggal piak hi a ti ziak in gam 
awng khat ah ka chiau hi. Zia’h mipi chia khawm chuh a mak hi. 
Keiu in chuti ah ka muu chuh thing leh gua leh tang ngawn ka muu hi. 
Khawilam mipi a hiu em a mak hi. Thaumei delo tummeipi khat kisem 
bep chuh a hi, zia gam awng laulung ah chun. Zia mun chuh tummeipi 
vak ah chun sunlai a bang hi. Lam a kipan tan, zia mun chuh ka tun 
chetu leh. Amau chuh keiu ei lah ngak ah um a hiu hi. Numei pawsal 
78 a hiu in a lam dite chuh. Amau chuh tummeipi kual khum in a 

kigual tianu’i. Gam awng lian tak chuh a dim chak kei ziangu hi. Zia 
vai ah eiu stage ah mi 5/10 ah kisiam lam chuh tawh a kikhia ta’i. Pat 
san ah kisiam puanchen ngawn ah a kicheiu hi. Lam chuh a hawi ma 
ma’n, Jum Jum Jam Jam a pum dim hi- Zia a hi hih lah thingtang 
hawina khua ah khiakla um tak hinkhua kiti chuh. -Zia gual tuk ah 
hawi hinkhua/damsung ah khatvei kimu kit in a ti ka gingcha ta pua’i. 
Vangam le khel mai khat in a. 

A zing khuavak ah keiu Imphal lam ah chia ta di ti’n ka zan 
puan zosiau le ka zial dawk zo tau hi. Chuti lai ah chun nu Hausapi’n 
Dabu(Lelpi) lian deu khat dawp leh kai thua in a hun chawi hi. Dabu 
sung ah puan um zosia chuh pakhat khat ah kaidawk in ei etsak ta’i. 
Nu Hausapi’n a pawsal nei ah mi’n a hun piak khawmu a lah hi. 
Lungsiatna ziak ah a hun moken saku a hi’n, a hiat zingna ding ah 
Hausapi’n a kikawihe a hi, a ti’i. Patsan ah kigat puan ngawn a hi. 
Tulai ah patsan a suak ta pua in kuama’n zia gual puan chuh a gat ta 
puau, le a ti’i. Puan hawn lak ah kipat pakhat a la dawk hi. A kigana 
sawt nailo gual in, a thak ma ma’i. Nu Hausapi’n puan chuh a zakdawk 
in ka tungtun a hun khu hi. Kei ei piak hi ta’n a ka ti’n a sil di dan gual 
tak in ka sil ta’i. Nu Hausapi chuh a nuizak in ei en hi. Abungba in 
nunu gente chuh ei ledaw piak hi. Famta ka pinu chanu chuh ke’n 
puan chuh ka sil leh ka pua zawk diak ti thu a gen a hi. Puan chuh 
keima ei pia ta’i. 

Hausapi nunu chuh insung ah a lut ta’n chuleh zawngta hawk 
khat a khut langkhat in a chawi in, a khut langkhat dang in zani’h a 
met lo thingchangmai min a lian khah a hun pai(zangden) hi. Chun, 
zawgnta leh thingchangmai chuh kei ei hun pia ta’i. Ke’n le ka lu zuk 
sukun in ka kilak ta’i, zawngta leh thingchangmai chuh nunu khut ah 
kipat in. Ngaina tak in ka luchang ei zut piak hi. Cha pakhat in a nu 
kipat ah a mu lungsiatna chuh a hi ke’n zia ni ah ka mu lungsiatna 
chuh. Ka khut ah ka chawi sakhaupi chuh nu Khullakpi’n hawng in ti 
etsakna ei pia hi leh kilawm in ka hia’i. Ke’n le ka sakhaupi ka hawng 
dawk hi. Ama’n ka siam lut sa nonganghei chun chuh a tham in 
nonganghei chuh a la dawk hi. A la dawk in ka bilkawm ah ei ze piak 
hi. Ei en ngawi ngawi in a kam ah bang bang a h’em them khat gen 
le a bang hi. Abungba in a letdawk in-Nonganghei chuh a um laisia la 

nil Hausapi a hing zing hi. A umlo tak leh la nu Hausapi a thi ta’i. 
Khawvel ah la nu Hausapi a um ta pua’i, ti’n la’n aw a tina a hi. 

Ka mitthi a luang ah Khullakpi, ka nu a le zia gual mabep 
chuh a hi. Mitthi kithek in kei le Khullakpi nunu le. A ding den ta’i ka 
nu Hausapi chuh a mitthi thiak thiak in ei en e in, ka chia chuh ei en 
zui hi. Ke’n le en kawm kawm in ka mitthi ka kithek hi Jeep gari sung 
ah. 

Chuti chun ka nusia tau hi Tamenglong, a umden ta’i nongang 
theihuan, a umden ta’i ka nu hausapi. Nongang theihuan ah kipat 
itcha tak leh det tak ah chun ah ka hun puak nonganghei chuh ka 
chutna pindan bang ah thikkil khat, sang deu hiau in, numei naupangte’n 
a khawi phak Iona dingu’n ka khen hi. Chuleh nonganghei chuh ka 
khai in ka kawi ta’i, hiatzingna etsakna di’n. Kum bangzat a h’em a 
bei ta’n, kumtiam tarn tak a chia ta’n, ni khatcha ziang le hiat phak in 
ka lah nei ta pua’n nonganghei umlam leh umlo lam chuh. Ni khat ka 
nu Khullakpi chuh ka lah mangmat ah. Zawngta hawk khat a chawi 
ah, a khut langkhat ah thingchangmai chuh a zang den in ka ma-ang 
in a ding chulam! Ka nu leh keima ka kikhen diu hun ah khah ka nu a 
din khah chuh! Zia ni’h Khullakpi ka nu’n mel umdan chu ka nu 
Hausapi chun ei dawt gual in ka hia’i- La nonganghei khah lah? Ka 
khanglo vut ah, thodawk in ka en ah; chutna pindan ah bang ah a um 
ta pua’i, nonganghei khah! Ka Tamenglong khualzinna nonganghei, 
thei huan hiatzingna etsakna khah. Ka nu Hausapi hinna chuh ka 
bilkawm ah ka nu Hausapi’n ei ze piak khah! 

Insung ah mi zosia chuh ka dawng ah- Ka nonganghei khah 
la mu khau em ti in. Kuama’n ka mu kha’i a ti puau in, ka hia pua’i, 
ka mu kha pua’i ngawn a tiu hi. Pakhat in gindawn in a gen ah- 
Cheirao ding ah pindan sukthianna’h naupangte’n, nget in a ne ta’i, 
lungme a kai ta’n, mawnggang kikai khum ta’n a, a phatchuamna a 
um ta pua’n sepmang ta’i tiu a kitiu khah. 

Zia chuh ka hiat in a pam ah ka pawt ah, kidak leh nen kipaina 
haw lak ah kialut a h’em ti in mawlkang khat chawi in ka khel vel vel 
in tamveipi ka en hi. Ka hawl mu zo pua’i. Ka nonganthei, nongang 
theihuan ah kipat ka dawi tak ka lungsiat tak ah ka hun puak ka nu 
Khullakpi hinna- Ka nu’n ka bilkawm ah ei ze piak nonganghei chuh! 
Hawl mu zo ta lo, chuti’n a kimu zo ta pua’i. 

Thumal hilchetna 

Damlali : 

hin sung 

Tumlam 

nisa tumna lam 

Kalsuan 

khualzin, lamzawt 

Chang ah 

chang lam ah (vei lam hi lo) 

Kawkhuk 

lei hawm lianpi 

Peon 

sawlchak, sawntwalawi 

Nimkai 

lei chim kitawl tha, nim chim 

Turn meipi 

thing turn kitawl tarn tak kisia khawm ah kihal 
khawm 

Chikchek 

Phinphen, dildel 

Nawnggang thei 

Makei 

Lungleng 

lunghel 


-DAWTNA- 

1. Tharawn khawkhuk khawi tak ah um a h'em? 

2. Mei a aoi laiu in hausap'n ziaktu kiang ah bang a lah gen em? 

3. Thing tang mite'n ankam bang gual antui ah a huan seku em? 

4. Suangpek lam ni vel sau chuh a ziaktu'n bang ziak a hi a ti em? 

5. Tamenglong mite' n a lam taku leh bang gual rawng puan a mang 
seku em? 

6. Hausapi chun a ziaktu puan a silsak ah bang a gen em? 

7. A kikhen di kuanu in Hausapi'n ziaktu kiang ah bang a pia em? 

8. Hausapi'n Nawnggang thei (makei) a siam piak ah bang a gen 
em? 

9. Kikhen ding ah bang ziak ah ziaktu a mitthi pawt a h'em? 

10. Ziaktu'n bang gual ah nawnggang thei chuh a kawi/siam em? 

11. Ziaktu'n hausapi chuh bang gual in a mang mat em? 

12. Ziaktu'n nawnggang thei chuh bang gual ah a ngai em? 

13. Pha tak ah kikawi nawnggang thei chuh bang gual ah mangthai 
a h'em? 

NUNLUI MUAL LIAM NUNG 

Y.T. Soithom 

(V.T. Soithom- Vulte(March),1935 ah Senvon khua’h piang a lii’i. 
Ama’n Vaiphei Dramatic Union leli Vaiphei Primary Circus a lah 
phudawk hi. Zaila phuak tliiam bep hilo in lasak thiam le a liina chuh 
All India Radio ah la 48 vel a lah khumna ah chun Voice Test ah 
Grade I piak a lah hi.) 


Nunlui mual liam nung han thil chang ni hin aw ! 
Siktui bang damdiai ah luanlai khah; 

Simlei tual ah aw nau bang nuilai ni khah, 
Lunlai pak pul gual ah maw la pul tak. 

Pakchate’n pak kitna ni di ngak in, 

Kum kihei kal a ngakla gualu’n; 

Simlei thip ah aw nau bang nuina ding in, 

Nino thak lenkawl ah hung suak ta hen. 

Huiva bang lunggual ah i lenlai ni khah; 

Suilung in a hiatdaw chang leh aw. 

Genliangthei chang bang ah lung la gualpi'n; 
Suilung in a hun hiamil thei ngai pua’i. 

Chang bang la dam ta'n ti ah vaithak di lah, 
Suilunglen kei-a’n na talua’n tin. 

Tawng maisua ko heikTtna ding in lah, 

Dawt leh gen kam thiam lo ka hi ngai ah. 

Khal tui kang bang in ka la ngak zing hi; 

Ni leh tha leh aksite khin le. 

Damlai ni turn kuan nitaklam bek hin aw, 

Ngai maisua nui hiaucha’n ka mu nuam ngei. 

La len-manna nikhua sawt ta maleh; 

La tham manna kum tarn ta maleh. 

Damlai ni turn kuan nitaklam bek hin aw, 
Suilung nuak lo in hung kihei mai ta'n. 

Glossary 


Liamnung 

: Chia zota / Hun chiasa 

Thilchang 

: Ngaitua / Thil 

Simlei 

: Khawvel leisiat 

Lunlai 

: Hawilai tak 

Lenkawl 

: Van ah 

Nino thak 

: Ni suakthak 

Huiva 

: Hui 

Suilung 

: Ngaituana 

Genlian thei 

: Genthei leh liangvai 

Tawng 

: Awsua 


-DAWTNA- 

1. A nuai ah dawtnate dawnbut in. 

(a) Samtu’n “ Lunlai pakpulgual ah maw la pul tak” a ti hih kua 
kiang ah a ti a h’em? Bang ziak ah a ti a h’em? chipchil tak 
in hil in. 

(aw) Samtu’n / Phuaktu’n a lunggel ah a hiat mil theilo chu bang 
a h’em? 

(b) Kua kiang ah bang a dawt nawp leh a gen nawp ziak ah 
Samtu hin kam thiamlo ka hi a ti a h’em? 

(ch) Samtu’n a mu nawp leh a ngakla ma ziang chuh bang a h’em? 

(d) Samtu’n a mu nawp ziak ah a ko kit chuh a mu kit diam? 
Bang ziak in. 

2. A nuai ah thutawn kipiate tup leh kawk hilchian in. 

(a) Simlei tual ah aw naubang nuilai hi kha, 

Lunlai pak pul gual ah maw la pul ta’k. 

(aw) Pakchate’n pak kitna ni di ngak in, 

Kum kihei kal a ngal la guali’n 
Minlei thip ah aw naubang nuina ding in 
Neino thak lenkal ah hung suak ta hen. 

(b) Damlai in ni turn kuan nitak luan bek hi’n aw, 

Suilung muak lo in hung ki hei mai ta’n 

3. Zia la sam thucha (Central Idea) hi zik in. 

- * - 

CHANCfflN PHA DAWIUM CHIA ZEL IN 

Khaizakap Khaute 

f Khaizakap Khaute hih 1946 ah Mualdak khua ’ll piang a hi ’i. Zaila 
phuak thiam a hi’n, ‘Vaihawmna lopi tak hung tung di a hi ta’i; ‘Hun 
sawt tak ka Lalpa chuh ka vakman san ali;’ ‘Gesmani’h lungngai tak 
in; ’ ‘Lalpa ka gitlona ngaidam in; ’ ‘Nang Vangam ah la kdi maithei; 
‘Lalpa bang hi di’n lei dawi eni; -tite a lah phuak lii.Tu’n Manipur 
University ah Accountant na sem lai a hi.) 


1. Sepgim lungzm buaina kinawk kal ah hin, 

I Lalpa Pathian in ei pui zing; 

Pa thutiam Ni lopi chuh a hung tung ta’i, 
Saltangte pawtdawna ni lopi, 

Chanchin pha dawi um chia zel in lah. 
Gamthim dang ah saltangte pui di'n. 

2. Tuan ah pi leh pute'n zia ni lopi hih, 

Mu nuam in a lah thil zing maleu; 

Mu lo in thangvan sang a kai zo tau e, 

Van zawna lopi chuh chang ding in. 

3. Aw damna damna Gospel leng vel in lah, 
Kawl kimvel tiang in va leng in lah; 

Gentheite limna, vakvaite di'n in nuam, 

La pak gimtui nam tin damna di'n 

4. Aw nam zosia leh thilsiam zosiate'n le, 

Lalpa lopi pak in aw sua u’n, 

Kalvari hepina mak tak ziak ah hin, 

Eiu di'n damna lui a luang ta’i. 




Glossary 


Sepgin 
Saltangte 
Chanchinpha 
Gamthim 
Thangvan sang 
Kawl kim vel 


: Na sep leh bawl ziak ah gim. 

: Mat ah hen leh kan ah um / suak. 
: Pathian thu / Jesu chanchin. 

: Nidanglai ah pat. 

: Van gam. 

: Khawvel ningti’n. 


-DAWTNA- 

1. A nuai ah dawtnate dawnbut in. 

(a) “Sepgim lung zin buaiba kalah hin” Phuaktu’n kua’n ei pui 
zing hi a ti em? 

(aw) Phuaktu’n chanchinpha chuh bang hi ding ah a dawi em? 

(b) Phuaktu’n “Vang zawna lopi” a ti hi bang gual zawna a 
h’em? a mu leh chang ding uh. 

(eh) Phuaktu’n bang ziak ah “ Gospel chuh damna a ti a h’em? 

2. A nuai ah thutawn kipiate’n a tup leh ngim chuh hilchian in. 

(a) “ Chanchinpha dawi aum chia zel inla, gamthim dang ah 

saltangte pui di’n. 

(aw) Genthei limna, vakvaite di’n in nuam, lapak gimtui namtin 
damna di’n. 

(b) Kalvari hepina maktak ziak a hin, Eiuh di’n damna lui a 
luang tai. 

GAM LEH NAM NGAINAT LA 

( Khaitinlel) 

( Khaitinlel, 1952 hum in Chawngkhawzo kliua’h piang a hi’i. Zaila 
lam ah lunglut mi a hi.La phuak a thiam in,a sak le a thiam hi. A zaila 
phuakte hih Pathian ngaina leh Gam ngaina late hi.A zaila phuak 
khenkhatte chuh-La zi la cha;Puitu gin um ka ngai it 'i; Zan ah Sawltha;- 
tite leh a dang dangte a hi.) 


1. Leisiat chung ah mite haw’n a delu; 

Thuneina leh hausakna mai a buaipi tau. 

A siamtu Pathian lunglam a hawl puau. 

Bangti khanto ding Pathian pang lo in. 

Puitu gin um ka ngai u’i, 

Nam lungsiat mi gin um. 

Nangma za a hi ka dawi 
Ka khual zinnau leisiat chung ah, 

Mite musit in ka um zo tau, 

Lalpa hun sawl in ei panpitu ding; 

Nam lungsiat a hi ka dawi 

2. Malai Israel nam puitute haw khah 

A mau ut thu hilo hial in la pui dawk ah; 

Hun sawl in Lalpa keiu ei puitu ding, 

Ka genthei sawt tau ka zinnau gam ah. 

3. Nam ei puitu di’n Pu Somkholal 

Gam leh gua ei venbit piak di’n Pu Kaikhogin, 
Nam dammaw sawmdawl di'n Pu Lamminthang; 
Puitu gin umte’n ei liam san zo tau. 

4. Kei leh ka namte gitlona ziak in, 

Puitu tamtak a manthai law u’i ti ka hia’i; 

Ka gitlonateu ei ngaidam in lah, 

Ei pui dawk mai ta’n ka genthei sawt tau. 

Glossarv 


Thuneina : Vaihawmna. 

Sawmdawl : Pui huai. 


-DAWTNA- 

1. A nuai ah dawtnate thulawm khat chiat in dawnbut in. 

(a) Phuaktu’n leisiat chung ah mite’n a del uh a ti hi bang a 
h’em? Bang ziak ah Pathian panglo in khangyto lo ding a ti a 
h’em? 

(aw) Phuaktu’n puitu gin um a ti hi bang gual mite a hiu em? 

(b) Phuaktu’n puitu gin um ah a hiatte mi pathum hun zik in. 

(ch) Bang ziak ah phuaktu’n Pathian kiangah ngai dam dawn a hi 

em? Bang gitlona a nei ziak a h’em? hilchian in. 

(d) A ma leh a namte khawitak mun ah leh bang zaik ah 
puidawktu ding Pathian kiang ah a dawt a h’em? 

2. A nuai ah thutawn kipiate hih hilchian in. 

(a) “ A Siamtu Pathian lung lam a hawl pua’u” Phuaktu hin 
kuate a genna a h’em? 

(aw) “ Ka genthei sawt tau ka zinna’u gam ah” Phuaktu’n a gen 
khual zinna hih khawitak gam a h’em? 

(b) “ Mite musit in ka umzo tau’.Zia thusam la ah phuaktu’n 

musitna a gen hi bang gual musitna a h’em? 

3. Gam leh nam ngainat la thucha zik in. 

KUMTUANGHINNAINDET 

Pastor Thangneikhup 

( Pastor Thangneikhup- ama hih Pathian ah mi hat leh Thagau mi 
a hi. Zaila panga vel bep phuk maleh, a la phuakte chuh khawvel 
nutsia nung leh Kumtuang, Vangam,Lalpa gingtute’n chenna ding i 
neiu hi,ti leh Vangam ngaina zaila ngawn a hi.) 


1. Ka kumtuang in ding lem ta’ng ka e, 

Kumtuang Suangpi Krista chung ah lem in; 

A hun lai in theitawp in sa'ng ka, 

Ka umna in hih hung bei pai ta’n a. 

Kumtuang hinna indet Krista chuh ka nei ta e 
Damlai thigua leh tuipi hung kinawk maleh; 
Krista zal in ei chum phak ta pua’n a. 

2 Aw thina tuipi a hung lian ta’i, 

Zion chate'n insang lemto ta'i tiu; 

Thagau Thiangtho hinna'h kithuam in, 

Hinna sang pen insang chungnung a hi. 

3 Aw en vel tia’ gamlui khawvel hih, 

Lungngaina leh natna’n a dim zo ta’i; 

A sung ah lungmuanna urn ta lo, 

Siatna tuipi a kinawk tak ziak in. 

Glossary 


Kumtuang 
Lem in 
Kithuam in 


: Chatuan / Tawpni neilo 
: In / Buk sa 
: Chang in / kivan in. 


-DAWTNA- 

1. A nuai ah dawtnate dawnhut in. 

(a) Phuaktu’n bang ziak ah kunmtuang in ding lem a guat a 
h’em? Bang chung ah lem ingka a ti em? 

(aw)Damlai thigua a ti hi bang a genna a h’em? 

(b) Thagau thiangtho ahinna’h ki thuam a ti hi Phuaktu’n bang a 
genna a h’em? Bang ziak ah a gen a h’em? 

(ch) Phuaktu’n siatna tuipi kinawk a ti hi bang tuipi a h’em? Tuipi 
tak tak a h’em? 

(d) Kumtuang hinna in det ti la thulaigil hun zik in. 

2. A nuai ah kipia thutawnte tup leh ngim hilchian in. 

(a) A hun lai in theitawp in sang ka. ka umna in hih hung bei pai 
tanna. 

(aw)Damlai thigua leh tuipi hung kinawk maleh; Krista zal in ei 
chum phak ta puan ah. 

(b) “Aw thina tuipi a hung lian tai, 

Zion chate’n Insang lemto ta’i ti’u” 

Phuaktu’n Insang a ti hih bang in a h’em? Khawitak mun ah 
um a h’em? 

(ch) Aw en vel tia gamlai Khawvel hi Lungngaina leh natna’n a 
dim zo tai. 

— * — 

HUN KIPAK UM LEH HUKD AMNA NI 

Rev. Liankhawpau 

(Rev. Liankhawpau (1917 -1976) hih Bungkawt khua ah piang a hi’i. 
1947 ah Senvon kliua’n R.Dalla Memorial Bible School a hawng 
in, 1953 kum in zia chuh Kangvai khua’n a him chawn lut in, a Prin¬ 
cipal in a lah pang zawm hi. 1948 in Pastor Ordination a chang hi, 
Zaila,Pathian La phuak a thiam ma ma in, 200 vel hial a lah phuak hi.) 

1. Hun kipak urn leh hukdamna ni hin, 

Mabak tampi ka nei; 

Krista sep bak sem di'n 
Lalpa'n kei ei guat ta’i. 

Damlai ni a bei ma hin, 

Sem hat hi tiu Lalpa na; 

Hun a dang ta’i, hun a dang ta’i, 

Vaihawmna ni a nai ta'i. 

2 Aw ka damlai hun, 

La pamai ta lua’i; 

Thawn in liam lo zen in, 

Hukdampa mel siatna 
Khu di'n mat ka nuam ta’i 

3 Tu tiang hin Lalpa 
Khawvel hin a tawrri; 

A tawmna siatlei hih 
Thisan ah chawk zaw nung, 

Ama Lal-lukhuk di'n. 

4 Hun a bei deu deu, 

Hun a buai deu deu; 

Bu tak leh lem sepna'n, 

Tuisuagiat a fawn ta’i 
Lalpa thu dikna di'n. 

Glossary 


Hukdamna 


Thina / haksatna kipat huk dawk 
Maban / Masang ah sep di. 
Hinna sung ah 
Manbei in. 

Lei siat / Khawvel. 


Mabak 

Damlai 


Thawn in 
Siatlei 


-DAWTNA- 


1. A nuai ah dawtuate dawnhu in. 

(a) Phuaktu’n hun kipak um leh hukdamna ni a ti hi bang hun a 
h’em? Bang ziak ah a ti a h’em? 

(aw) Phuaktu’n hukdampa a melsiatna a ti hi bang a genna a 
h’em? Hukdampa a ti hih kua a genna a h’em? 

(b) Thisan ah chawk zaw nung a ti hi Phuaktu’n kuate a genna 
a h’em? 

(ch) Phuaktu’n Bu tak leh lem a ti hi bang gual Bu a h’em? Bu 
tak chu bang a hia Bu lem chu bang a h’em? hilchian in. 

(d) “Krista sep bak sem di’n” a ti hi Phuaktu’n bang a genna a 
h’em? hilchian in. 

2. A nuai a thutawn kipiate tup leh ngim hilchian in. 

(a) Hun a dang tai, hun a dang tai, vaihawmna ni a nai ta’i. 

(aw) Tuisuagiat a fawn ta’i, Lalpa thu dikna di’n. 

ZOGAM PAKCHA 

Khuptinsawng 

( Khuptinsawng hih i935 vet in Chawngkhawzo khua ah piang a hi. 
Ama hih Zaila leh Sdmla (Poem) lam ah lung lu t ma ma a hinate hih 
ziala leh samla (poem) 20 vei a phuak ah kipat hin hiat thei a hi. Ziate 
lak ah- ‘Leisiat Gau Vei’; ‘Pakcha Thiltup’ leh a dang dangte a hi’i. ) 


Pak lun lai nang kua la h’em? 

Kenliang tulthing awn chung ah, 

Mel hawina cheng sil puan ah zem ah, 

Lim ah naubang la nui. 

Pian gualpi lah la nei lo, 

Len gualpi lah um diak lo, 

Kua, kinem ah pak lun la h’em? 

Khat chang lung la muang na em? 

A chul di lah kua um lo, 

A en di lah kua um lo ah. 

Pak lun lai la vuai mai di, 

Thinlai a na’i ka gel in. 

Sawlbang la heina gam ah, 

Lungkim la lenna mun ah 
Neitu um lo la chang ah 

Thingna bang la pul mai di. 

Pak hawi lai nang ka mu in, 

La chungchang khuam bang gel in, 

Kei hinkhua kihiamil in, 

Lungngai tuipi’n ei chum hi. 

Nangma gual ah kingai in, 

Nang chan ka vak kichan leh; 

Huithi han chuk ah la lam dan, 

Dawisam nunnawp khuang ka beng. 
Pak lun lai nang ka et in, 

Simthu-zaila ah chawi in; 

Tuisuagiat cham chiai chuai chung ah. 
Lunggel luili vei in ei kai turn. 




-XII- 


Glossary 


Ken liang 
Tulthing awn 
chul 
]im 

Thinlai 

Sawl bang heina 


Mun ken hiau. 

Thing awn. 

Duaithaw tak ah zut. 

kipak 

Lunggil 

khawsakna. 


-DAWTNA- 


1. A nuai ah dawtnate dawnhu in: 

(a) Phuaktu’n “ Pak lun lai nang” a ti hih kua a genna a h’em? 

(aw) Khawitak ah leh bang gual ah nau bang la niu hih a ti em? 

(b) Pian gualpi lah neilo a ti hih phuaktu’n kua kiang ah bang 
ziak ah a ti a h’em? 

(ch) Phuaktu’n thinlai sunatu chu bang a hi em? Bang ziak ah na 
a h’em? hilchian in. 

(d) Zogam pakcha ti Samta (Poem) thugil zik in. 

(e) Thingkung chung khat ah Sahei pak hawi mama khat la 
mu’n, hawi lasa mama ah, la hawisak dan thutawn 5 vel in 
zik in. 

2. A nuai ah thutawn kipiate hih hilchian in: 

(a) Kua,kinem ah pak lun lah’ em? Khat chang lung la muang ni 
em.? 

(aw) La chungchang khuam bang gel in, 

Kei hinkhua kihemil in, 

Lungngai tuipi’n ei chum hi. 









